url: =AD 1900-1980 Zomi khang tangthu (2/2) ~ MUC\nAD 1900-1980 Zomi khang tangthu (2/2)\nAdmin 11:23:00 PM Articles, Zomi Cultures\n- 1901 Lushai hills Census masa pen; mihing 82,434 omin Paite pau zang 2,870 om hi.- 1904 Dr. E.H. East-te nupa Khalkha tung. Zomite palik tum cilna; Zo palik kiphuan. Sila kiphiat. Zogamah Kawllai sang kiphuan. Thuam Hang leh Pau Suan tui kiphum. Lushai hills L.P. School Exam masak pen. Khristian biakna ngeina siangtho-a kiteeng masa pen Hrangsaipuia leh Saimanliani.\n- 1906 Lushai hills-ah Sunday School Exam neih masak pen.\n- 1907 Zogam bup Tuiphum Pawlpi khoppi masa pen Haka-ah kizang. Zomi (Chin hills) Pastor masa pen Thuam Hang. Manipur State Durbar kipan.\n- 1910 Rev. Joseph Herbert Copte-te nupa Tedim tung. Cope topa in Tedim, Falam laimal bawl. Dr. J.H. Woodin-te nupa Khalkha tung. Pau Cin Hau Pawl “Laipian’ kipan. Chin hills-ah Sila kibeisak, Khua gamgi kibawl. (May 7) Dr. Peter Fraser & Waatkin Robert. Manipur simah Khristian missionary-te lut kipatna, Senvon khua-ah kiphual. Lushai hills Presbeterian Pawlpi khoppi masak pen. Aizawl Bazal kipan.\n- 1911 Chin hills Census; Tedim uk (Tonzang tawh) sungah mi 30,000 om. Lushai hills Census; Mihing 98,406 om in, Paite suan 10,460 om.\n- 1913 Tedim pan Upper Chindwin District Civil Police-ah mi sawm-le-nga kitumsak. Zogamah Alu, Kawltu, Singno leh a tuamtuam ciin sin kipan. Thaangah Sumbuk kibawl. Falam Technical School pan Leisek bawl kisin.\n- 1914 Leitung Galpi khatna kipan, Tedimah Thukizakna kiphuan.\n- 1914 Manipur gam Sinzawl khua-ah Manipur State Durbar Vice-President Aizawl gam Suprintendent leh Tedim gam Asst. superintendent-te gamgi thu kikumna nei. Muizawl khua, Pau khen in siah a piaknop loh manin Falam gamah lal dingin kisawl. Zomite police dinga sin uh, hoih tuaksa-in lak beh ding kivaihawm. Haka gamah nupa amau leh amau a kithat om.\n- 1915 Tedim Pau tawh Lungdamna Matthai bu kikhen.\n- 1915-16 Halhka gamah Zusa laangin kial tung. Mizo pau tawh Thuciamthak bupi kizo.\n- 1917 Piancit paina leh Galpi masa. CHIN LABOUR CORPSGerman gal piang. may 25 ni-in Piantit (France) gam pai ding mi 1000 Tedim pan ding khia. Piantit paite London hawh. Labour corps, France-ah Ukpiapa Hau Cin Khup in mi tampi paisak zo ahih manin Mikang kumpi in minphatna KSM pia. Mi tampi Kawlpi zanggamah lal.\n- 1918 Leitung Galpi khatna ve’ng ta. Piantit pai nuamlo Thahdo leh Khalkha in kumpi do. Oct. kha-in Piantit paite tung kik; 21 si, Piantit gamah kiphum.\n- 1918 Tedimah military Police platoon 3, Haka ah 3, leh kawlpi-ah 3 kikoih. Tedim Labour Corp panin mi guk in minphatna namsau ngah.\n- 1919 Mikang kumpi, Thahdo leh Khalkhate Hau Cin Khup in lem, kilemsak. Zogam tawh kisai thute kikum dingin 1920 May kha-in Maymyo ah kikhopna om. Assam gam tangin Lushai hills Suprintendent pai. Chin hills-ah Sangnaupang -1,712 pha. Hau Cin khup in a tapa Pum Za Mang huhna tawh vai hoih taka a hawm manin thauka (Revolver) kumpi in pia. Labour Corps-ah a nasepna a hoih manin Hlur Hmung in minphatna A.T.M ngah.\n- 1920 Paltan tumcilna. Halka pau tawh Lungdamna Thu leh Sawltakte Tangthu kikhen. Kawlgamah suahtakna deihna khang. Paite pau tawh Khritian la neih kipan.\n- 1921 Chin hills Census, Tedim uk (Tonzang tawh) sungah inn 5045 leh Mihing 36,048 om. Zogamah ann hoih lo ahih manin, Lusei gamah mi tampi tak Lal, India kumpi in 4/70th Chin Rifile bawl ding phasa. Falamah Educational Conference om a; Kawl lai pen Zolai tawh laih ding thukim. Zopau tawh thukizakna khat kikhen.\n- 1921 Kawlgamah Paltan (Galkap) kiphuan. Vial Nang Ordination kipia; Chin hills-ah masa pen.\n- 1922 Chin hills-ah kampau a tuamtuam tawh lai a kihilh manin haksatna tampi om hi. Lai sim nading kampau khat tel a, Roman script tawh laisim bu a bawl dingin kumpi in committee phuan. Lophei Hausa Khup Lian in minphatna thau leh laipi(Certificate) khat ngah.\n- 1923 Zomi 300,000 sung panin 2,351 in lai sim thei. Zomite lai pillo hi lo-in a kah kim zolo hi zaw hi.\n- 1925 Zolai kisin ta. Kawllai kiphiat Zolai kiphuan. Dr C.U. Strait-te nupa khamtung gam tung’ Roman Catholic Biakna Mizogamah lut.\n- 1928 Chin hills-ah Chin National Union party kiphuan.\n- 1930 Lamka khua, Phungkhothang Guite leh Zenhang Valte ten sat. Lushai hills-ah hanmual neih kipan.\n- 1931 Pa Pau Cin Hau lai tawh Mualtung thuhilhna kikhen. Hau Za Cin Pau in Matric zo, Chin hills pan a zo masa pen.\n- 1932 Tedim pau tawh Thuciam Thak kikhen.\n- 1933 Zomite politics lungsim neih kipan. Chin Unity Organization kiphuankhia. CUO in Ramgoon-a Mikang kumpi tungah deihna nam kua a nei memorandum khia.\n- 1935 Falam High School kiphuan. Young Lushai Association (1947 pan Young Mizo Association, kici kik) kiphut hi.\n- 1937 Mikang kumpi in Kawlgam leh Vaigam gamgi khung in, Zogam phel nih suak. Leitung Galpi nihna kipan.\n- 1938 June-11 ni: Dr. Cope Khalkha-ah si. U Shiah Lwe in B.A zo, Chin hills-ah a masa pen. Lam Za Hang (Tedim) in Mawtaw nei, Chin hills-ah a masa pen. Mikang a do Zomi makai Pu Suang Khaw Kam, Magwe khuapi-ah si.\n- 1939 Rev. F.O. Nelson-te nupa Tedim tung. CUO makai teng kiman, thongah khum.\n- 1940 Paite pau tawh Laisiangthou bumal masak pen – Tanchinhoih Johan, Rev. Nengzachin in tei hi. Halkha pau tawh Thuciam Thak kikhen.\n- 1942 August: Japan te’n Zogam leitang tung. Japan galkap 75,000 Kalgam lut. Kawlgam galkap 402,300 India-ah tai. Chin Army kiphuan. Leisan mualah thau zang lo-in temtawng tawh kido, Japante 150 liam, tampi si. Chin hills-ah Mikang huhna tawh Japan gal a nang dingin CHIN LEVY kiphuan. Japan huhna tawh Mikangte do dingin CHIN DEFENCE ARMY (CDA) kiphut. Paite pau tawh Khristian Labu neih kipan.\n- 1943 Tedim, Halkha, Falam Japan in la.\n- 1944 March: Japante Moirang tung, Imphal gal muh. Feb. Mar. Apr. sungin Arakan gamah Japante 5000 kithat. Sukte Independent Army (SIA) kiphuan. Japante nungkik, 50,000 val si.\n- 1945 Galpi Nihan vengh. UNO kiphuan. R. Tuang Hmung in Chin Rural and Education Uplift Society phuan.\n- 1946 Rev. R.G. Johnson-te nupa Khalkha tung. S.T. Hau Go in M.A (Madras) zo; Chin hills pan a masa pen. Khamtung Suahtak Vaihawm Pawlpi party kiphuan. makai: Pu Thang Kho Kai, Pu Song Theu, Pu Thang Za Kai, Pu Lang Khaw Thang. Thuhoih Vaihawm Pawlpi party kiphuan. Makaite — Pu Vungh Za Kham, Pu Hau Za Lian, Pu Tuah Langh. Kawlmi te’n suahtakna lak a sawmna tawh kituaka khamtungmite kalsuan dan ding a vaan dingin Zomi, Shan, Kachin te’n The Supreme Council of The United Hill People (SCOUHP) cih kipawlna bawl. Kawlmi makai Aung San in suahtakna ngen dingin England gam zin. Mualtung mite thukimna keng lo ahih manin tangtung zo lo. Lushai hills-a political party masa pen Mizo Union kiphut hi.\n- 1947 Chin-Burma Unity Pillar, Htilin khua-ah kiphut. Panglong Conference-ah Kawlmite tawh suahtakna la kawm dingin thukimna khutpimai meekna kibawl; Chin hills taangin Pu Thawng Za Khup, Pu Hrul Mung leh Pu Kio Mangte pai. Kawlgamah Constituent Assembly kiteelna kibawl; KSVP pan Pu Mang Tung Nung leh CNU pan Pu Vumthumaungte kihel. Gen. Aung San makaihna tawh Kawlgam Constitution Drafting Committee kibawl; Zomite tangin Pu Mang Tung Nung leh Pu Savut kihel. Tedimah High School kiphuan. THUKITUAHNA cih thukizakna kipan. Zo Education Board kiphuan. Tedimah Lai Siangtho Sang kiphuan. R. Tuang Hmung in Falam Chin hills D.C. seem. Siamsinpawlpi (SSPP) January 13 ni-in Suangpi khua-ah kiphut. President mapa pen Dr. Liankham Samte. Mizoramah Kawlgam tawh kigawm a ut pawl – United Mizo Freedom Organisation (UMFO) kiphut hi. Manipur State Hill Peoples (Administration) Regulation Act kibawl.\n- 1948 January4: Kawlgam in suahtakna ngah. Kawlgam in suahtakna ngahin, Chin Special Division in Union of Burma-ah State tawh a kizakim phialin thuneihna nei. ZBC sungah TBA, FBA, HBA kiphuan. Zo zum (Chin Affair Council) Rangoon-ah kiphuan. Hill Chin Students’ Union Rangoonah kiphuan. Zogam ukpi te’n mipi’ deihna zui-in ukpi za nusia uh. January 22: Kawlgam Prime Minister zum thukikupna-ah Pu Mang Tung Nung in, Zogam sunga Chin Hill Regulation Acts thukhun zui-a ki-ukna tawh kisai, mipi’ deihna kan ding a kisapna thu sung. 1948 kum : February 5: Hih thukhun zuia ukpi ki-ukna, mipi’ngaihsutna a kan ding committee kibawl. Capt. Mang Tung Nung in CHIN PEOPLE’S FREEDOM LEAGUE (CPFL) phut. Mizoramah political party masa pen Mizo Union kiphut hi.\n- 1949 June 27: Paite National Council, Tangnuam khua-ah kiphut. President masa pen Pu T. Thangkhai. Manipur, Indian Union tawh kigawm.\n- 1950 Lushai hills-ah Paite Federation kiphut. CBCNEI(Council of Baptist Churches in North East India) kiphuan. Sia S.T. Hau Go in MRE, Colgate Rochester Theological College, USA pan zo. Paite pau tawh Thukhun Thak leh Sam bu, Rev .Nengzachin in tei zo.\n- 1951 Falam pau tawh Thuciam Thak kikhen. K.T.P. (Khristian Thalai pawl) kiphut.\n- 1952 ZBC (Zomi Baptist Convention) kiphuan. LUNGVAKNA cih thukizakna kiphuan. Hill Chin Students’ Union Magazine kikhen. Mizo District Council kipan.\n- 1953 Falam Theological School kiphuan. April 1: Aizawl leh Lunglei Mawtaw Lampi kihong. March 3: Lamka-ah Young Paite Association (YPA) kiphut. President masa pen Pu T. Vungsiam.\n- 1954 C.K. Taikwel in M.Sc. (USA) zo, Chin hills pan masa pen. Lushai Hills pen Mizo District ci-in kikhek hi. Mizoramah sila kiphiat hi.\n- 1955 VumKhaw Hau in Ambassador ngah. Khamtungmi masa pen.\n- 1956 Manipur Villages Authority in the Hill Area Act kibawl.\n- 1957 CNU leh CPFL kigawmin CHIN NATIONAL ORGANISATION (CNO) ci; Capt. Mang Tung Nung in President len.\n- 1958 BCM (Baptist church of Manipur) kiphuan. Sia Kam Khaw Thang in B. Th. zo. Chin Liberation Army, Pu Tun kho Pum Baite in phut.\n- 1960 Dr. Cope Golden Jubilee Tedimah kizang. Churachanpur Baptist Association Kiphuan. May 30: PNC President Pu T. Goukhenpau leh Secretary Pu S. Vung Khomte makaihna tawh India Prime Minister Pu Pandit Jawaharal Nehru kiangah ‘Re-unification of Chin People of India and Burma under one country’ cih thulu zangin Zo minam khempeuh ading District hiam, Division hiam, Region hiam khat bawlsak a, tua sungah gawmkhawm dingin ngetna memorandum khia. Manipur Land revenue & Land Reform Act kibawl.\n- 1961 Mizoramah Congress party leh Mizo National Front (MNF) kiphut hi.\n1962 Chin Affair Council pen Chin Supreme Council ciin kikhak. Kawlgamah Socialist Kumpi kiphuan. Mizoramah Paite National Council (PNC) Pu Khan Cin makaihna tawh kiphut hi.\n- 1963 Aizawl-a Electric zat kipan. December 11: India Kumpi in Manipur, Paite mite ‘Scheduled Tribe’ lakah guang.\n- 1964 Mizo District MLA bye-election-ah MNF leh PNC pangkhawm. Khritian Thukizakna (EBC, Manipur) kipan. Kawlgamah ANTI-COMMUNIST FREEDOM ORGANISATION (ACFO) pawl kiphut in, Lt. Col. Son Khaw Pau, Pu Dam Khaw Hau, Pu Mang Khan Pau, Pu Hrang Nawl, Pu Son Cin Lian leh Pu Tual Zen ten makaih hi. ACFO pawl pen Manipur-a Zomi makai Tun Khaw Pum tawh kikopin, Zo Kumpi – UNITED CHIN GOVERNMENT pawl phuan uh hi. Pu Tun Khaw Pum pen Prime Minister, Pu Col. Son Khaw Pau pen Defense Minister, Pu Hrang Nawl pen Foreign Minister.\n- 1965 PNC HQ in Sialkaltang, Paite Regional Council ngetna memorandum kumpi tungah khia. Mizo District, Deputy Commissioner Pu K. Saigal IAS in Sialkaltang dung pha. MNF in India kumpi tungah Independent ngetna memorandum tun. Tedim & Tonzang uk sungah inn 10,649 leh mihing 84,553 om.\n- 1966 March 1: MNF in Mizoram Independent puangin Mizoram buai kipan. Kumpi in Mikang missionary-te om a phal nawn loh manin Missionary-te ciah. Paite Regional Council ngetna tawh kisai-in PNC leh Pataskar Commission-te Aizawlah kiho. Chin National Organisation pen Zomi National Front ci-in kikhek.\n- 1968 Dawt Sung in M.A. zo; Chin hills pan numei masa pen.\n- 1969 UNITED CHIN GOVERNMENT makai Col. Son Khaw Pau, Pu Hrang Nawl, Pu Dam Khaw Hau, Pu Ro Thangte kimanin Kawlgam kumpi tungah ki-ap. Pu John Mang Tlingte makaihna tawh CHIN DEMOCRACY PARTY (CDP) kiphut.\n- 1970 Paite pau tawh Laisiangthou buppi kizo.\n- 1971 Manipur Hill Area District Council Act kibawl.\n- 1972 Mizoram in U.T (Union Territory) ngah. Manipur in State ngah. January 21: Manipur, Daizang khua-ah Zomi National Congres (ZNC) kiphut. President masa pen Pu T. Gougin leh Secretary Pu S. Thangkhangin Ngaihte.\n- 1973 Evangelical Convention Church (ECC) Lamka, kipan.\n- 1974 January 3: Chin Hills in Chin State ngah. Dr. Vum Khaw Hau in Ph.D. ngah. Chin State-ah biakna lam khanlawhna tung.\n- 1975 Zolai kum 50 cin’na pawi Tlangnuamah kizang. Zolai kum 50 cin’na Magazine kikhen. Mizoram-ah People’s Conference Party (Tun MPC) piang.\n- 1976 LUNGDAMNA AW kiphuan.\n- 1977 Tedim Lai Siangtho kizo. Kawlgam galkapte leh CNA (Khaimulen)te Vangteh leh Saizang kiim tengah nakpi takin kikap. CNA-te mi 60 Vangteh khua, Mah-Sah-Lah (Burma Socialist Programme Party) thuneite kiangah ki-surendar, kikaplum veve. Mi 46, Kalemyo Jail-ah kipuak. mi 4 liam.\n- 1980 April 10: Teikhang khua-ah Paite nam makaite kikaikhawmin, Mizoram Paite Organisation (MPO) kipawlna phut. Pu Thangzakap, President masa pen.\n- 1903 Missionary School masa pen Haka-ah kiphuan. Paite Sintungbu Vialphung Tombing & Rev. David E Jones. ten bawl. Tedimah Tan 4 Sang kiphuan.\nArticles Zomi Cultures


timestamp: atn

url: =Ka Pa Thuam Za Gin (1925 – 1986) ~ Dr. Ngul Khan Pau :: ZOMI DAILY\nposted on 19 November 2015 at 11:26 am Lomkholna: Article, Biakna, Ngulkhanpau\nJune 20, 2010 Nipi Pate Ni hun i zat lai-in ka lungsim ah ka pianna ka pa tawm khat kong gen nuam hi. Amau unau tangthu zong a kicingin ka theih khit loh hangin ka pa pen Tedim gam Suangzang khua-ah piang hi. Ka pu Awng Ngul zong tua khua-ah ka pa neu lai-in si hi. Ka pi Ngak Ciang in ka pa neu lai-in Mizogam ah na pempih hi. Vapar khua-ah na teng masa uh a, tua panin Murlen khua-ah na pemin Manipur gam hong pempih mateng tua khua-ah na teng uh hi.\nPian kum leh ama thapuakzia: Pian ni cih bang ciamtehna om se lo ahih manin lo khawhna mun tuamtuamte a sim tohtoh ciangin kum 1925 kum a piang hi dingin ki-ummawh hi. Amah thazeen, a khe khawng a thagui paite kimu zihziah khat hi. A tun zong pi nga leh letmat khat khawng bek hidingin ka um hi. Nasep mi bangin a thahatloh hangin mi thanuam leh khut nasep peuhpeuh a sem nuam hi. Lawm leh gual tawh kikholh a om hehu sangin mi tawm khat tawh holim cih bang ama uk lam ahi hi. Kampau kidek mahmah, mite hehna siatna ding a gen nuam hetlo pa hi.\nKa neu lai-in ka min tawh zong hong sam loin, “Paubawih”, a ahih kei leh “Bawih-a,” hong ci hi. Ama lungkim lohna ding ka sep khak ciangin hong sat taangin ka min tawn Ngul Khan Pau ci-in hong sama, tua banga hong sap lehbel ciangduai tawh hong sat bangin ka ngaihsun hi.\nKhristian suahna: Murlen khua Vengtung lama teeng Zomite Khristian suak loin zu nungin, gal leh sa ai, dawi leh kau lau in om uh hi. Ka pa zong khangno kum 16 ahih laitakin a nungta Pasian theihnopna nei hi. Tua pen Vengnuai Lusei Khristiante kikhawm ding pai a muh ciangin hong piang hi. Nipi ni khat lokuan ding a pai leh vengnuai a Luseite kikhawm ding pai galmuh hi.\nTua ciangin Kelci lui a tun ciangin hih bangin thungetna nei hi, “Van leh lei a bawl Pasian aw, ken kong theih loh hangin nang nong thei hi. Luseite’n nang hong thei-in hong phat uh a, ken zong kong thei nuam hi,” ci-in thungetna a neih leh a lungsim sungah lungnopna nei hi. Ka pa hong gen dan hi leh, “I ipsungah sum i puak ciangin ei bekin i thei hi, midangte’n hong muhpih lo uh hi, tua bangin Pasian kei-ah hong om lam ka tel hi,” ci hi. Tua ni a kipanin nung kik nawn loin a sih ni dong a neih Pasian tungah kipsuak den hi.\nPianthakna thu hong kigen ciangin ni khat amah tawh ka holim uh leh; aman, “Tu lai a Jesu neih ding cih nong gen uh leh ken zong Pasian neih ding ka cih kibang linlian hi. Pa Pasian in Jesu-ah gumpa hong suak ahih manin Pasian tuni in kinei thei ahih lam ka tel hi,” hong ci hi. Khristian a tang suah pawl ahih manin ama adingin a pianna nu in a theihsiam loh haksa kasa pen ci hi. Sagawhna, zu leh sa nekna lakah kihel thei nawnlo leh “tanu a panna innte-ah” sep theih nawnloh nei ahih manin ka pi in dongkholh sa mahmah hih tuak hi.\nAhi zongin a sawtloin ka pi Ngak Ciang in zong a tapa neih Pasian nung zui a, a nuta un Pasian bia khawm thei ahih uh ka pa in a lungdam dan hih bangin hong genpih hi. “Na pi in, “Pasian thu ka awi ta (zui) ning, dawi leh kaute panin kisiansuah ni,” hong cih ni zah a ka lungdam ni tawm mahmah ding hi.” 1997 kumin ka pianna khua Murlen dong ka zi tawh ka pha uh hi. Ka lungdam mahmah khat ahih leh ka pi hansuang tungah hih bangin na kigelh hi. Ngak Ciang, “A chhuang a piangin Lalpa chhuang rawh se,” (I Korin 1:31) cih kigelh hi. Tua ka muh ciangin ka pi in zong Topa cih loh kisak theihna ding dang neilo ahih lam leh, a Topa-ah a kingakzia thei ka hih manin ka lungdam mahmah hi.\nUpa ordain Presbyterian Church: 1950 kum Saitual Presbytery khoppi ah ka pa Pawlpi Upa leh Presbytery member dingin kikipsak hi. Amah Murlen Zomite adingin upa ordained leh Presbytery member masa pen ahi hi. Ka theih khialh ahih kei leh Mikang missionary Rev. Basil John in ordination na pia hi. Khatvei ciamnuihna in kei kiangah, “Kei zong bang mah ka hih loh hangin Mikang missionary te khut tung panin kipsakna a ngah ka hi hi,” hong ci ngei hi.\nKa pa kiangah, “Nang laisim ding na ngaihsun kha lo na hiam?” ka cih leh, “Ka neu lai-in laisim dingin ka kithawi ngei hi. Ahi zongin ka nu ngai lua mahmah ka hih manin ka om suak zo kei hi,” ci hi. “Nitak ni tum ding ciangin khua lam ka gal et a, ka nu ka ngaihna lian lua in ki-om thei lo hi,” ci hi. Nu ngaihna lian lua ahih manin laisim dingin a paina khua-ah om suak zolo hi. A kiten zawh uh ciang lai simtheih ding ka nu leh pate’n na hanciam uh a, sun ann a puakna uh umthawl tungah lai theite’n “A AW B CH” na gelhsak in tua panin Lai Siangtho leh Labu sim thei tuak uh hi.\nJapan gal labor in na pai: Galpi nihna Japan gal hong tun ciangin ka pa zong sum thalawh dingin na kuan hi. Mikang galkapte van puaksak in tua bangin sum na thalawh hi. Nek leh taka beilo a kholkhop khempeuh Rs. 100 (za khat) tawh inn na ciah hi. Ka nu tawh a kiten ciangun ka nu man Rs. 100 na ngen uh a, Japan gal huhau a a sum thalawh teng na pia hi. Ka nu moman tam a kigen kheukhu hih tuak hi. Amau ki-it ahih manin ka pa in, “Ka sum neih tawh kituak lian,” ci bilbel hi.\nKa Nu tawh kitenna: Ka nu Niang Za Go leh ka pa, nu leh pate gawm hiloin amau ki-it a kingai uh ahi hi. Ka pi in ka pa kiangah, “Ei bang tagah lubawk hong deih kei un teh,” ci-in a maingap lohna thu na gen ngei hi. Ahi zongin Pasian deihsakna tangin Mizogam Gospel Golden Jubilee 1944 kumin ka nu tawh Khristian ngeina in na kiteng uh hi. Murlen khua Khristian ngeina kiteng masa amau leh Pu Vial Kho Zam te nupa ahi uh hi. Ka nu leh ka pa ki-it mahmah uh ahih manin ka nu tawh lawmta bangin kikhawl uh a, kitawng leh awsangin kiho kha lo uh hi.\nKa nu sihni dong (June 9, 1969) ki-it kingai mahmah uh hi; ko a tate’n zong ka thei uh hi. Tua hangin ka nu sih zawh ciangin zi nei kik dingin meltheih u leh nau in a sawlkhak, a genpih khak uh ciangin zong, “Ka zi a sih hangin ka lungsimah si lo hi. Ken tu tadih in kuamah ngaihsun thei kei ning,” ci hiat zel hi. Kum 12 sung vingveng zi nei loin ko a tate hong kem a, 1981 kumin kei mahmah in ka pa kiangah, “Pa ken nu deih ing,” ka cih ngaungau ciangin aman zong, “Na deih leh nang na zon ding hi,” hong ci hi. Kei zon ding hong phal nahih leh ci-in tu a ka nu uh Pum Cing tawh 1981 kum in pumkhat suahna Pastor Lang Gin in pia hi.\nSankey Labu: Khristian a suah zawh uh a sawt lua loin a lawm Upa Enn Khaw Lang leh midang khat tawh ui kai-in sum bawl in na pai hi. Lusei khua khatah zin tung uh a, tua a zinte’n Sankey labu na nei uh hi. Ka pate lawmta honin Lusei labu bek mu ngei uh ahih manin tua Sankey labu (Tonic Solfa tawh om labu pen amau Sankey labu ci uh hih tuak hi) sunga a la theih uh pawlkhat sa uh hi. La a sak khempeuh uh a aw sang mahmah tawh pan kha uh a, amau “Sankey labu pan la i sak leh a aw na sang mahmah mawk ei,” kici uh hi. Ka neu lai in ka pa in Lusei kamin Thuciam Thak leh labu nei a, tuate ka laibu muh masak penpente ahi hi.\nGimna, Natna thuak mi: Amah laipilna a neihloh haksatna thuakkha ahih manin ka pa in a tate laipil ding hong deihsak mahmah hi. Tua hangin Murlen khua panin Lamka khua, Manipur ah hong pempih hi. Murlen khua ah sikkang inn nei masa pawl ka hih uh hangin ama nopsakna ding sangin a tate khang ading a khualna hangin sanginn leh zato omna mun hong zuatpih hi. Manipur gamah zanglo kinei zolo ahih manin singtangah vaimim lokho in nasem hi. Ka neu laiin khatveivei Murlen khua khawhsa ann khamna leh Pawlpi mahmah zong nuamsa in a lunglenna pulak thei zel hi.\nKa nu in ko unau tum pen Ning Lian Cing; tu thei pan sihsan hi. Ka pa in inn kim ah buhpal lo bawlin naukep tawh thuah hi. Tua bangin nasep leh naukep thuah kawmin lunglen tawh kum nih a zat zawh ciangin ka nau neu pen uh Lian Cing in hong beisan leuleu hi. Ka pa zong tua panin pumpi natna tawh hong kidim a, Kangpokpi zato ah ki-atsak hi. Tua zawh kum li (1971-74) sung cinatna tawh kizom toto ahih manin Lamka zato ah tamveipi lum hi.\nAmah zong damkik zo dingin ki-um lo ahih manin Kawlgam ah ka u Ning Sian leh ka nau Cing Sian Dim ka pu Khai Khaw Gin te inn ah kum thum taang va om uh hi. Lupna tung panin ama ading ngaihsun loin a tate mailam ding hong vaihawmsak a, sihna manna ka neih leh Kawlgam ah na pute kiangah na pai un, amau ann a nek laiteng no zong na ne ding uh hi, ci hi. Ka nu sihzawh ka pa damloh tawh kizom ahih manin nek leh tak haksatna ka tuak dan uh ka kam tawh zong ka gen theikei hi. Lengtong Pauno in, “Vaimim ciim zong kham zolo, Gatam ciip bek mah petpet ing,” a cih pen a taktak in ka tuak uh hi.\nThungen mi: Ka pa thungen mi hi. Zan ciang a ihmut kei leh thungetna nei tawntung hi. Thungetna a neih ciangin ko a tate min khatkhatin hong lo a thu hong ngetsak hi. Lai Siangtho a kingakna leh a lungnuamsak penpen John 14:1-6* ahi hi. Ka huan sung uhah thungetna mun khat nei in, sun hun in thungen dingin pai den hi. Ka nu sihna tungah a gualzawhna, zawnna leh haksatna a thuakte ama’n Pasian kiangah tun pahpah hi. Tua hangin haksa a sak mahmah hangin thungetna nei zo, hong ciahkik ciangin a maisuah kilamdang tawntung hi.\nTopa tungah a van lompi na suan khin zo cih ka thei hi. Rev. Dr. Kapzamang Sonna (Kansas City a om) i pianna pa Rev. S. Kamkhozam tawh thunget nuamsa tuak uh ahih manin a kimuh uh ciangin a thungetna munah paipah in thungetna nei khawm tawntung uh hi. Ka pa in ko a tate inn hoih lo hoih hong nutsiat lo hi. Ahi zongin a nungta Pasian leh a thungetna tampi hong nutsiat hi. Tuni dongin ko a tate’n a thungetna gah ne toto ka hih uh ka kithei uh hi.\n[* John 14: 1-6 Tua ciangin Jesu in a nungzuite kiangah, “Note lunghimawh kei un. Pasian um un la, kei zong hong um un. Note’ omna ding mun a bawlkhol dingin a pai ding ka hi hi. Ka Pa’ innsungah omna ding mun tampi om hi. A omlo ding hi leh hih bangin thu ka hong gen kei ding hi. Kei va pai-in note’ omna ding mun ka va bawlkholh khit ciangin keima omna munah note na hong om theihna dingun note a hong la dingin ka hong paikik ding hi. Ka paina ding mun tun’theihna ding lampi na thei uh hi,” a ci hi. Tua laitakin Thomas in, “Topa aw, na paina ding mun theilo ka hih manun a lampi ding bangci theih ding ka hi uh hiam?” a cih ciangin Jesu in ama kiangah, “Keimah in Lampi ka hi a, Thuman, leh Nuntakna zong ka hi hi. Kei hong suangloin Pa kiangah kuamah tung theilo ding hi.]\nMidik leh lungsim ciim: Ka pa in nisim thuciamtehna cih bang neilo hi. Ahi zongin a lungsim ciim mahmah ahih manin Japan gal hun lai a kipan thu leh la a gen ciangin a ni leh kha tawh gen thei tawntung hi. A sih ni dong lungsim mawk cih bang nei vetlo hi. Tua hangin Lai Siangtho leh la tampi ciamteh a, a deih hunhunin gen thei ziahziah hi. Ama pianpih lungsim zong midangte siatna ding bawl cih bang nei vet lo hi. Mi tawh kisiat ding lau mahmah a, ko a tate zong tua bangin midangte siatna ding ka hih khak lohna dingun hong thuhilh den hi. Mite’n a thusim lohna leh haksa a sakna thu khat vei hong genpih a, “Ka nuntakna Late 31:7-14** sunga kigen bang ka hi hi,” hong ci hi. Tuni ko a tate hamphatna zong ka nu leh pate hoihna hang hi.\n[** Late 31:7-14 Na itna kip hangin lungdamin ka kipak ding hi. Bang hang hiam cih leh ka thuakna mu khinin, ka kamsiatna-ah na hong don khin hi. Galte’ khutsungah kei na hong pia kei a, mun tanzau-ah ka khe na dingsak hi. Topa aw, genthei ka hih manin kei hong hehpih in. Dahna hangin ka mit thuk a, ka lungsim leh ka pumpi zong gim mahmah ta hi. Bang hang hiam cih leh ka nuntakna dahna vive hi a, ka hunte khuisatna vive ahi hi. Ka gentheihna hangin ka tha kiamgawp ta a, ka guhte zong ngaam ta hi.\nKa vengte khempeuh’ nuihsat ka suak a, ka vengte tungah a cikzethuai ka hi a, ka meltheih khempeuhte’ gimneih mi ka suak hi. Konglakah hong mute in kei hong peelin hong taisan uh hi. Misi bangin kei hong kiphawk nawnlo a, beel kitam khat tawh ka kibang lel ta hi. Ka galte’ kihuauna ka za a, ka kiim ka pamah launa om hi. Kei hong langpangin amaute in vai hawmkhawm a, thah dingin kei hong sawm uh hi. Ahih hangin nang kong muang hi, Topa aw. Keima Pasian na hi hi.]\nHong beisan: 1985 August kha in a gilpi-ah cancer nei hi. Dr. Thang Khan Piang Hatzaw in hong atsak a, zatui leh zaha tawh hong kepsak hi. Ka pa zong cancer natna nei ahih lam ka hilh kei uh hi. Amah thungetna a muang mahmah leh zatui tawh kikem ahih manin a dam dingin kikoih den hi. Pasian in leitung a khualzinna pan tawldam dingin June 2, 1986 zing nai 10:00 in hong laksak hi. Tua ni, zingsang tungin, a nuntakna bei ding naihzo cih thei ahih manin, “La ka deih nih om hi, tuate hong sakpih un,” ci-in la tel a, a masa Lusei pau in Thisen hlu, thisen hlu thing Kross chunga luang kha (Sisan pha sisan pha sing Kross tunga luangin) kasa masa uh hi.\nAma adingin Khristian hong suahna Lusei labu leh Lai Siangtho na zang ahih manin a la deih leh Lai Siangtho a theihte Lusei kam vive ahi hi. Tua ka sak zawh ciangun a la deih nihna, Lam tawntungah hong tawnpih hi (All the way my Savior leads me) cih kasa kik uh hi. Tua late ka sak zawh ciangun hong vaikhakna kam tawm gen a, a bei ding hong hi mawk hi. Ka pa kiangah, “Pa, pai mai in. Hong muang inla, lunghimawh kei in. Pasian khut sungah kong ap ding hi,” ci-in thungetna ka nei hi.\nTua ni dong pa hong pia, leitung pa dingin ka pa bang hong pia Pasian tungah zong lungdam ka ko hi. Tua bang thungetna ka neih zawh uh “Amen” ka cih uh ciangin ka pa in Pasian angsungah “Amen” hong cihsan zo hi. Rev. Dr. J.M. Ngul Khan Pau\nPrevious: Makai gina i cih ciangin ~ Hau Za Cin\nNext: Zomi leh Zomite Khantoh Nading ~ Pu Tual Khaw Mang\nCIng khan pau says\nSia aw, na pa tangthu ka sim ciang in tha mgah mah2 ing ei.


url: =Pasila 2.5 - The Spin-Off: Pasila 2.5. - The Spin - Off: Routalemmen jännät osa 37: Jännää huomiota | Pasila 2.5 - The Spin-Off | TV | Areena | yle.fi\nPasila 2.5 - The Spin-Off: Pasila 2.5. - The Spin - Off: Routalemmen jännät osa 37: Jännää huomiota | Pasila 2.5 - The Spin-Off


url: =Christian Hymn te’ tangthu: Singlamteh Galkap Hi Lo Ka Hiam? :: ZOMI DAILY\nposted on 14 March 2017 at 3:00 am Lomkholna: Article, Biakna, Hymn, Zamkhatkham\nAm I a Soldier of the Cross? (I Corinthians 16:13)\nPrevious: Nasep nadingin Company ahoihpen kiteelna ah Google in akhatna ngah ~ ZD\nNext: Thupha puak minam ~ T. Sawm Lian\nYangon khuasung kikawmna alemzawding ngimna tawh Uber leh Ooredoo te’n thukimna bawl


url: =Visa 93 ngakte ading Interview Date – 01 October 2014 :: ZOMI DAILY\nposted on 3 September 2014 at 6:57 pm Lomkholna: News, Refugee, ZAM, Zomi\nUS Embassy, Kuala Lumpur panin Visa 93 Case tawh kisai Interview Date hong piakik leuleu uhhi. Tuapen hongtungding 01 October 2014 ni hi a, tuni nikhatbup pen Visa 93 tawh kisai khempeuh Interview hongbawl ngekngekding uhhi. Tua hi a, Visa 93 tawh sapding a ngak khempeuh in kong panpihding uh akisap leh ZAM zumah nong zaksak nading un Interview Date kong zasaksawn uhhi.\nUS gampan in Visa 93 tawh sapding a ngak peuhmah in na pumngak kei un. Na Case uh Malaysia US Embassy hongtungkhin honkhat om a, ahi zongin US Embassy pan hong Contact theilo uhhi. A buaihuai khatah Malaysia US Embassy pan Phone tawh hongsap uhciang in a Phone\nNumber avek in suaklo a, Missed Call ihmuphial zongin sapkiktheih omlo hi. Pawlkhat te’n nasepna ah Phone lenmanlo cihtengtawh Contact ki ngahzolo honkhat om hi.\nPrevious: Suanghoih National Organization of United State of America\nNext: ISIS te’n mi ngawng attan leuleu


url: =Malaysia, Ipoh ah palik khat thautawh alu pan kikaplum :: ZOMI DAILY\nposted on 24 October 2018 at 8:28 pm Lomkholna: Malaysia, News, Sawltak, World\nMalaysia, Ipoh aom Police Headquarters sungah palik khat thautawh alu panin kikaplum cih Bernama pan kiza hi. Tua palik papen Lance-corporal panmun tawh asep laitak hi a, tuni zingsanglam 6:15am hunpawl in Pekan Baharu Police Headquarters anunglam ah asisa in akimukhia ahihi.\nHihvai tawh kisai in palik thunei ahi Perak deputy police chief Datuk Razarudin Husain@Abd Rasid in agenkhiatna ah aki kaplum palik papen kum 29 aphakhin khat hi ci’n genkhia hi.\nAsihna ahang taktakpen limtak in kikancianding hi. Alu ah thautawh akikapna liamma kimu hi ci’n Repoters te tungah genkhia hi.\nTua akikaplupna thaupen Pistol hiding kici a, tua Pistol pen adang Policeman khat ii neihsa hiding in ki ummawh cihzong genkhia hi.\nAki kaplum palikpa pen zi leh ta neinailo Single khat hi a, Anti-Vice, Gambling & Secret Societies Division (D7) ah akihelkhat ahihi. Pekan Baharu Police Station ah asepzawh sawtnai hetlo a, asepzawh ni 2 ni in hihbangin thautawh kaplup athuak ahihi.\nTua palik papen tangvallai Single ahih hangin anu tawh phone kiho tangtangin aki thuza zelzelkhat ahihi. A meltheihte khat ii agenna ah aki kaplupmadiak inzong anu tawh phone ki hopih uh cihi. Anu tawh ninih hal cihbangin phone tawh aki hopih tangtangkhat hi a, anu leh ameltheih te’n asihna thu azak uhciangin lamdang samahmah uhhi.\nMore: Malaysia khuapisung tengah palik mi 1000 val ki vaksak kawikawiding\nAluanghawm pen Hospital Raja Permaisuri Bainun mortuary ah kipuakding a, tualai ah agilkhei in Postmortem kibawlding hi. Tuakhit ciangin ama omna Klang vengsung aom a innzang ah ki ciahpih in sihvui hunbawlna kineiding cih kiza hi. Malaysia gamsung ah tusawng thautawh kikapna vaitawh kisai in buaina kinawhzak pianpian hi. Sawltak #zomidaily\nPrevious: Italy gamsung meileng khawlna ah setkahlei (Escalator) nawhtaigawp in mi tampi liam\nNext: Malaysia, Kuantan zuanin apai palik mawtawkhat tuahsia in palik mi 2 si


url: =#1 Best Value of 62 hotels in Dundee\nMalmaison Dundee(Great Value!)\n#2 Best Value of 62 hotels in Dundee\n#3 Best Value of 62 hotels in Dundee\n#4 Best Value of 62 hotels in Dundee\n#5 Best Value of 62 hotels in Dundee\n#6 Best Value of 62 hotels in Dundee\n#7 Best Value of 62 hotels in Dundee\n#8 Best Value of 62 hotels in Dundee\nPremier Inn Dundee West Hotel(Great Value!)\n#9 Best Value of 62 hotels in Dundee\n#10 Best Value of 62 hotels in Dundee\n#11 Best Value of 62 hotels in Dundee\n#12 Best Value of 62 hotels in Dundee\n#13 Best Value of 62 hotels in Dundee\n#14 Best Value of 62 hotels in Dundee\n#15 Best Value of 62 hotels in Dundee\n#16 Best Value of 62 hotels in Dundee\n#17 Best Value of 62 hotels in Dundee\n#18 Best Value of 62 hotels in Dundee\n#19 Best Value of 62 hotels in Dundee\n#20 Best Value of 62 hotels in Dundee\n#21 Best Value of 62 hotels in Dundee\n#22 Best Value of 62 hotels in Dundee\n#23 Best Value of 62 hotels in Dundee\n#24 Best Value of 62 hotels in Dundee\n#25 Best Value of 62 hotels in Dundee\n#26 Best Value of 62 hotels in Dundee\n#27 Best Value of 62 hotels in Dundee\n#28 Best Value of 62 hotels in Dundee\n#29 Best Value of 62 hotels in Dundee\nAshley House Guest House(Great Value!)\n#30 Best Value of 62 hotels in Dundee


url: =Winx Club Coloring Pages Unique Collection Winx Coloring Pages Sabadaphnecottage – Efficientautomobile.com\nWinx Club Coloring Pages Unique Collection Winx Coloring Pages Sabadaphnecottage\nHome ➟ Winx Club Coloring Pages ➟ Winx Club Coloring Pages Unique Collection Winx Coloring Pages Sabadaphnecottage\nWinx Club Coloring Pages Unique Collection Winx Coloring Pages Sabadaphnecottage one of Efficientautomobile.com - How to Draw Bunny Angry Bird Coloring Page ideas, to explore this Winx Club Coloring Pages Unique Collection Winx Coloring Pages Sabadaphnecottage idea you can browse by and . We hope your happy with this Winx Club Coloring Pages Unique Collection Winx Coloring Pages Sabadaphnecottage idea. You can download and please share this Winx Club Coloring Pages Unique Collection Winx Coloring Pages Sabadaphnecottage ideas to your friends and family via your social media account. Back to Winx Club Coloring Pages\nGallery of Winx Club Coloring Pages Unique Collection Winx Coloring Pages Sabadaphnecottage\nRelated Posts for Winx Club Coloring Pages Unique Collection Winx Coloring Pages Sabadaphnecottage\nStained Glass Coloring Pages from stained glass coloring pages , source:jvzooreview.tech stained glass coloring pages at getcolorings all rights to coloring pages text materials and other images found on getcolorings are owned by their respective owners authors and the administration of the website doesn t bear responsibility for their use 20 free printable stained glass […]


url: =Malaysia ah mittaw khat ATM sumsuahna pan khemthuak ~ ZD :: ZOMI DAILY\nMalaysia ah mittaw khat ATM sumsuahna pan khemthuak ~ ZD\nposted on 24 October 2016 at 8:38 pm Lomkholna: Malaysia, News, Sawltak, World\nMalaysia, Johor Baru ah mittaw khuamulo khatin ATM panin sum suahding in midangkhat acialleh tuapa in asumteng laksakcih Sin Chew Daily pan kiza hi. Hih mittaw khuamulopa pen kum 48 a phakhinkhat ahihi.\nHih mittawpa minpen Mr. Yu hi a, September 30 ni zingsang 7am hunpawl in Bank ah asum neihsun suahdingin apai ahihi. ATM ah sumsuahding in kigual a, amahun atunciang in agei aom mikhat kiangah ka Bank sungah sum bangzah omhiam cih hong Check sak in ci’n huhna ngen hi.\nTuapa in zong ATM Card guansak in Check sak a, RM1104 om hi ci’n genkik hi. Tua ahihleh RM1050 hong suahkhiat sak in ci’n mittawpa in tuapa kiangah huhna ngen hi.\nTuapa inzong asum alak khitciang in tua mittawpa kiangah ATM set kisia ahih manin, asum ki suahthei kei ci’n genkik a, tuapa pen paikhia vingveng hi.\nTuakhit ciangin mittawpa inzong midang khat kiangah kasum hong suahsak in ci’n huhna a ngetleuleu leh tuapa in na ATM Card sungpan sum ki suahkhin hi, asungah Balance bangmah omnawnlo cih agen ciangin mittawpa inzong lamdang samahmah hi.\nHihbang in mittaw khuamulo khattung ah zawhthawh thutawh akibawlpa khiasia ngeungau mahmah cihi. Hih sumte pen kumpi huhna tawh ama ii Bank Account sungah aki thunsakzel hi a, akisap neklehdawn leiding in asum neihsun asuahkhiatsawm ahihi.\nHihbang in mittaw khuamulo tungah gamtat lohding in Newspaper te tungtawn in mittawpa in mipi tungah thuhilhna lehneihzawk bilbel a, tulaitakbel huhna kisamkeng, inn ah khakhatsung kanektawmding neilaisam ing ci’n genkhia cihi. Khabei kikleh kumpi tungpan huhna hongpiakikding uh ahih manin, nungtasuak liamliamthei samning ci’n genkhia cihi.\nMalaysia bel Malaysia “sia” himawk ahih manin, asia himawk mah ei. Malayhoih hileh hoihmahding hiven. Mittaw tezong kidawm vetlodan himawk ei. ZD Sawltak #zomidaily\nPrevious: Rev. Thang Van Lian tawh holimna ~ Tedim Post\nNext: Hih thute na lungngai ngeihiam? ~ Thang Khan Lian\nLengtong Pauno thugenna tungtawn in thalakna


url: =20 March 2019. Sabbath 13na Neihsa Kepna leh Pasian’ Limlemeel ( Khat le khat kipanpih) ~ MUC\n20 March 2019. Sabbath 13na Neihsa Kepna leh Pasian’ Limlemeel ( Khat le khat kipanpih)\n20 March 2019. Sabbath 13na\nNeihsa Kepna leh Pasian’ Limlemeel ( Khat le khat kipanpih)\n“ Tua ciangin Pasian in, “ Ei lim ei tawh a kibangin mihing bawl ni-in, tuipi sung a ngasate, leitung a om huihlak vasate, innsate le a bokvak ganhingte khempeuh amau uksak ni, ci hi. Tua bangin Pasian in ama lim suunin mihing piangsak a, Pasian lim suunin amah piangsakin numei leh pasal a piangsak hi.Pasian in amaute thupha pia a, amaute tungah,\n“ cipha unla pung un; leitung khempeuh dim unla thuzawh un. Tuipi ngasate huihlak vasate leh a bokvak a nungta ganhing khempeuh uk un,” ci hi. (Pian. 1: 26 – 28).\nNung Sabbath-in, Pasian in nate kemcing dingin Ama limlemeel suunin hong bawl thu i pulaak hi. Piansak nate limtak kem ding, a don dingin Pasian in hong deih hi. Mangmuhna Bu sungah piansak nate a suksia mi in kisiatna thuak ding hi, ci-in hong hilh hi. Pasian’limlemeel suun mihing in piansak nate hoih tak don ding masuan i neihna Pasian in thupi ngaihsut hi.\nPasian in Ama limlemeel suunin mihing a hong piansakin numei leh pasal (nupa kop khat) in hong piangsak hi. Zi le pasal tungtawnin innkuan hong piang a, mihing kibehlap hi. Pasian in a cipung dingin a hong piansak ahi hi. Pasian hong piak thupha in nu le pa tungtawnin tate hong piangkhia a, Pasian in a hong it bangin tate it ding kisam hi. Midangte it theihna in innkuan sung, zi le pasal ki-itna pan kipan hi. Pawl sungah ki-itna omin, angsung huaihamna hemkhia-a, Jesuh tawh kisuun semsem ding leh Ama meel suun ding i hi hi.\nKoi bangin Khrih meelsuutna in neihsa kep leh zeekna huzaap hiam? Mi i it ciangin i pia khia nuam hi. Pawl sungah zong midangte i it semsem ciangin midangte noptuam nading i sem nuam ding hi. Pawlpi aa ding i hun, neihsa i itsiik kei ding hi. Pasian in piakhia tawntung ahih manin Amah i sutna khat in piakkhiat hatna hi.\nThuumna: Na piakkhiat in Pasian’ limlemeel a kilangsak hiam? Bang in nang le kei aa dingin mannei hiam?\nThungetna: Topa aw, kei-ma hamphat nading sangin midangte hamphat nading ngaihsutna hong guan in. Tua hileh huaihamna tawm semsem ding a, nang mah kong suut zawk semsemna hi ding hi.Amen.


url: =Calvary Burmese Church le Sizang Mi « Nikonghong\nHome » Sizang (USA) » Calvary Burmese Church le Sizang Mi\nNovember 20, 2011 ni in, Calvary Burmese Church Washington DC pawlpi ah, Christian Family Sunday taw kisai in hunzakna khat nuamtak in kivawt hi. Tua biakpiak kikhopna ah, Calvary Burmese Church ah akikhawm mi te sung pan minam atam bel teng ahi, Kawl, Kachin, Karen le Chin ci in a pi 4 teng in amate kam tek taw TOPA pokna nei uh hi. Chin atu in Zomi a om thathei teng pawl khat in Sizang Lapi taw Topa pokna nei hi.\nWashington DC (USA te ii capital khuapi) sia American kumpi te ii zum tona, capital khuapi hi aa, Washington khuapi sung ah Kawl ngam pan pawlpi sia Calvary Burmese Church ngawl a dang (Chin, Kachin, Karen..etc pawlpi) khat zong om ngwal hi. 2012 February tha ciang Pawlpi aki pat zawk kum 15 cing tu hi. Hi Pawlpi akipat ciil lai in mi 18 bang taw akipan hi aa, tua teng sungpan 10 val (a lang val) sia Sizang mi hi.\nTulaitak pawlpi sung Sizang mi panmun a len 5 ki om aa, Syama Ngiak Ngo Neam (pastor), Syama Awi Khawm Huai (pastor & Church School teacher), Pa Lian Kam (Advisor), Pa Thawng Khan Cin (Chairman) Lia Man Khan Dim (secretary) le Pa Nang Khan Pum (EC member) te ahi hi. A bosa hun sung ah Pa Khai Cin Pau (tulaitak SBMC chairman) in Vice Chairman, Pa Mang Khawm Pau (tulaitak SBMC assistant Secretary)in Vice Chairman le Tresurer seam ngei aa, Pa Ngo Dal le Pa Khup Khan Pau in Vice Chairman seam ngei si hi.\nCalvary Burmese Church innteak ahi Calvary Baptist Church ii taang thu sung pan a heak nop huai thu pawl khat son tu in hi leang, Pawlpi akipat zawk kum 150 cing zo aa, hi biakinn sung ah American Baptist Churches USA ki phuan hi ci te le, kawl ngam ah ngupna le lungdamna thu son tu in hong pai, Rev. Dr. Judson sia kawl ngam hong pai lai hi pawlpi in support aa, Judson sia Calvary Baptist Church ii missionary khat hi ci sia zong ih nusia thei baw tu hi.\nTulaitak pawlpi keam Sya (Senior pastor) sia Rev. Saw Ler Htoo hi. Hi pawlpi taw kisai a cing zaw in ih sim nuam le, pawlpi website Calvary Burmese Church ah kisim thei hi.\nBy thawngno in Sizang (USA) on November 21, 2011 .\n← 2011 Sizang Mi Tan 10 Ong Teng\tCidamna Khawk →\nChin Khua khai says:\nNa hanciam na uh le na cihtak na te uh thupi sa mahmah ingh.\nPasian nasem zong a khomkhat mah na om uh cin aa, lungdam mahmah hang.\nTopa in hong lamsang semsem ta hen.\nLungdam ei, Sya Khai, nang le na innkuan, na pawlpi zong Topa na hong laam saang aa, a ngam a lei atu nasia saseam in hong zangh ta hen ou…


url: =Christmas Ciang Inn Ka Ngai – 1 ~ Hau Za Cin :: ZOMI DAILY\nChristmas Ciang Inn Ka Ngai – 1 ~ Hau Za Cin\nposted on 21 November 2015 at 5:49 pm Lomkholna: Article, Hauzacin\nChristmas Ciang Inn Ka Ngai – 1\nChristmas hong tun sim in inn ka ngai hi. Ka inn uh, ka innkuanpihte, ka khuapihte, ka lawm leh ka gualte ka phawk mahmah hi. Leitung koi mun peuh ah om leng i omna peuh ah inn bel na om sam hi. Innkuan zong na om hi. Lawm leh gual zong na om hi. Khuapih tuipih zong na om sam hi, ahi zongin kibanglo hi. I khankhiatna, i nu leh i pa tawh i tualbualna, i lawm i gual tawh i sangkah khopna, i zawllen khopna, i la sin khopna, i kithuah, i kikholhna munte i phawkdan kibanglo hi. Ei hong pattahte, ei hong dom, hong khoi a hong lamsanga, hong it hong ngai mahmahte kiangah om pen tawldam in ‘dam man’ om zungzung hi.\nSingapore hoihna: Singapore khuapi laizang leh sumbuk omna phual Orchard Road phei teng Christmas hun ma kha khat pek pan in kizem in Christmas Tree leh pak hoihnono tawh kilawmsak mahmah hi. Zan khuamial zawh ciang pai leng vantunggam kigen mahmah bangin tee zihziah a, aksi kibawltawmte, meivak tee diamdiamte, lui tui luang banga kizom a pai deudeute cih bangin lamdung khempeuh kipuah sitset ahih manin etlawm in kipaisan theilo hi. Khuasung peuhmah lah siangtho sitset, leivui omlo, niin them kipai cih lah omlo, motor car khu ngengngang cih lah omlo in khualak vak nungakte lah siangtho sitset in a hoihnono in kizem lai uh hi. A nop a gen dingin hih kaan a nop tamlo dinga, a etlawm kigen ding hileh zong a dang behlap tuan ding omlo ding hi.\nAhi zongin Christmas hong tun sim a leitung hoihna leh etlawmna te sanga lungsim tawng ah lungdamna, lungnopna a zongte adingin mit tawh muh theih ciang lel in lungkimna hong pia taktaklo hi cih kitel hi.\nLaphuakpa in, “Joy to the world the Lord has come” na ci ngeungau hi. Leitung aw lungdam in kiko in, awng in, nang adingin Gumpa hong pai hi, a cihna ahi hi. Hih san ah JOY a cih ciangin leitung hoihna te i muh cianga i lungsim sunga lungkimna i neih pen hilo in, Gumpa hong pian mana mihing lungsim sungah lungnopna hong om pen a genna ahi hi. Lungsim thukpen ah lungdamna, lungkimna ahi hi. Tua bang lungkimna pen Gumpa om peuh leh kingah thei kawikawi a, innkuanpih u leh nau tawh omkhawm leng kicing diak hi. A langkhat ah i lungnopna pen i it i ngaih, ei hong ngai hong deihsakte tawh om leng zong a nopna kibanglo hi. Ei guak om ding, leitung hoihna thupina khempeuh kimu zihziah ding, ahih hang tua bang mun ah lungnopna kicing omlo hi.\nShillong phawkna: December 2011 hong tun ciangin lawmte ‘leave’ ngah in inn lam ah Christmas zang dingin kithawithawi uh a, lungsim ah hunlui tampi hong phawksak hi. Kei zong hun khat laiin Christmas kiim teng hun-awng neiin khua lam ah Christmas zang dingin ciah ngei tak mah hiveng maw, ka ci hi. Shillong ah ka sangkah lai ka phawk a, Christmas lap dinga khualam zuana Bus tawh ka ciah vangvang khawng ka mitkha ah hong kilang hi. Khuapi laizanga Roman Catholic biakinn hoih mahmah kong tual ah maan (photo) nihvei, thumvei khawng kilak khit ciang Police Bazar lam manawh in kipaisuk a, inn lam ah puak ding Shillong Shawl leh ‘second hand puanthak’ honkhat PB Overbridge tengah khu ngengngang in va kising a, mi teel khitna lak pan i muh, i mit hong la penpen leh hoih i sak penpen i lei khit ciang plastic golpi tawh khai neinai in innsapna Nongthymmai lam kizuanto kik hi. City Bus sungah khe ngakna ding zong kitalo zah donga mi kihen lak ah Khasi nupi te’n a thungpi dim uh tawh meh a puak uh kawmkal ah ei zong kihen gawp in i nung i mai ah kua om cih zong phawklo in kiphu litlit in bangcici hiam in innsapna kitung thei sam hi. Nitak nitum ding huihvot hong nung mahmah muk keusak lua ahih manin muk hum kawmsa in lamdunga Voksa bak khat khawng lei dingin kipaikhia a, khut lop kiuhkeuhsa in nitak meh huan kipan pah hi.\nBus tawh Aizawl lam ah: Nitak annek khit ciang zan nai 9pm a Aizawl Bus lap dingin van teng Taxi sungah ah guang in kidiangkhia sam a, vuikhu ngengngang lak ah Bus station na om hi. Nak bing pian, vot si, khut lop kiuhkeuh tawh kiling pian setset a, ahi zongin inn ciah ding akihih manin kilawp veve hi.\nBus in khua pan tai to in Shillong khua lu a tun ciang leh dak suk leng khuapi meivak taang ziaizuai a, nopci mahmah hi; ahi zongin a nopzaw in mailam ah hong ngak ahih manin khawllo in kipaizel hi. Nai thum sung khawng akitaai zawh ciang ihmut kipanta ding cih laitak Bus hong khawl a, “Khana Khaiga” (Anne ding) hi mawk hi. Anne lo teng Bus sungah ihmut taktak om theilo ahih manin kihi neunau hi. Zan thapai a kitaai khit, Silchar zang dung ah Bus in tutphah leh i taw kimat man mello a hong seep toh ziahziah khit ciang khuavak zul in Silchar khuapi kitungto a, zing maiphiatna mun ah ekbuk kicinglo, ahih hang i nuailam in lah hong nawhta cih kikal khawnga om geigai pen a noplo penpen ahi hi!\nAizawl tungto, Champhai tungto, Murlen tungto…a nuamzaw hunte in hong muaktoto a, a noplam zong phawk manlo in hun in hong hiaihiai hi.\nChristmas i cih bang taktak hiam? Leitung gum dingpa, Honkhia ding pa, mawhna pan hong gum a, sihna pan nuntakna ah hong hon dingpa pianna ahi hi. Immanuel, eite tawh Pasian hong omkhawm ahi hi. Ei te tawh hong omkhawm dingin hong pianna ahi hi. Hong pianglo hileh eite tawh hong omkhawm theilo dinga, eite tawh kikhawllo ding hi. Amah eite tawh hong omkhawm mah bangin ei leh ei zong omkhawm leng nuam zungzung hi. Eite omkhawmna ah Amah hong om lai leh a nopzaw om nawnlo hi. Leitung lungkimna tawh kidim a, lungnopna tawh kidim hi.\nTua ahih manin hih bang hun nuam hong tun ciang it leh ngaih meltheih u leh nau tawh omkhop ding a thupina hong phawksak hi. Leitungah a taamsuak ding kuamah ki omlo hi. Leitung a luah zong ki omlo hi. Bangtan hun kinei cih zong a thei ki omlo hi. Christmas bangzahvei kizang lai ding cih zong a thei ki omlo hi. A zang thei dinga i om a, i it i ngaih tawh a zangkhawm thei ding ihih leh hun ciil kei ni. Sum ciil kei ni. Kisikna omlo dingin i utna mun penpen ah zang ni. Nop i sak nading penpen mun ah zang ni. A zing a thai mah ciang ‘tua lai ah na zang kha leng hoih ding hiven’ i cihlohna ding mun ah zang ni. Na nu na pa tawh na zatkhop theih leh a hampha hiteh. Na u na nau tawh na zatkhop theih leh a hampha hiteh. Nang guak, nang bek khattang keleu a na zat leh bel a nop dan kidang kha mai ding hi. Na duhduh ne inla, na deihdeih lei inla, na ut bangbang in om in. Midang leh nang adinga hoihlo leh siat gamtat ahih kei naak leh na kisik kei ding hi.\nMundang, gamdang pan etna: Hih bang hun hong tun ciang, mitkha ah i khua i tui hong kilang a, i lawm i gualte i mang sung nangawn ah kimu daudau hi. A kikhopna ding uh biakinn leh a kongtualte, a kikawm ding a mipi leh kikhopna biakinn sungte, a kikhop tawp uh ciang a paina ding uh kongzingte kigalmuh in ei zong a tua mun ah om dingin i lungsim ah i bawltawm hi. Nupi te’n, ‘i pumpi a omloh hang i lungsim om hi,’ a cih bangun i lungsim bekmah tawh kihawhzo hi. A lasak dingte uh i bilkha in za a, a kihona dingte i mitkha in bawltawm hi. Naupang kimawlte leh khuasung mipi kileh ziahziahte mitkha ah bawltawm in utna peuhpeuh kitung ziauziau hi. I lawmluite kimu in, i hunlui te kimu kik hi. I kikholhna hun nuamte hong kilanga, i lenlai hunte kimu kik hi. Phawkna leh amau tawh omkhop nopna hong lian mahmah hi, tua pen lungzuanna hi a, kitheihmawhbawl theih hilo hi. A hun a bei ciangin ‘ei zong hun khat ciang tua bangin kimu kik takpi ding hi hang’ cih tawh kinem in lungkimna takpi lo tawh kilungkimsak tawm in i kihehnem hi. A taktak in a ki utlua hizen a, a kiphawklua, a kilungzuanglua hizen hi.\nThukhupna: Bangbang hileh Christmas pen Jesu Christ (Jesu = gumpa, savior; Christ = sathau nilhpa, annointed) eite mawhna pan hong gumkhia ding leh sihna pan nuntak tawntungna i ngahna dinga hong paipa pian hun lungdam bawl ahih manin Amah tawh zangkhawm leng tua hun a nuam penpen hun hong suak ding hi. It leh ngaih, lawm leh gual – eiteng om khawm in Amah omlo hileh a nop dan bucinglo ding ahih manin tukum Christmas hun ah na it na ngaih tawh hong piang naungek Jesu tawh a nuam thei bangpen in na hun na zangin.\nChristmas zat nuam!\nPrevious: Gospel Violen ~ Dr. Ngul Khan Pau\nNext: ZAM Thupuak :: 22 November 2015\nKaraoke lasakna ah nasem numeino\nZomi kammal bangci zatding ~ J. Thang Lian Pau


url: =Laithiangtho Dokna (Jeremiah 15-16) ~ Thu Tatuam (Siyin News)\nLaithiangtho Dokna (Jeremiah 15-16)\nThursday, December 11, 2014 Laithiangtho Dokna No comments\n1. Judahte atu Moses le ___ ngangawn ii thuumna dei ngawl tu hi.\n2. Akua ii ngamtatna hang in leitung mite liinglawng ziam?\n3. TOPA kampauna hang akua lungdam ngawl ziam?\n4. TOPA thinukna sia bang taw kibang ziam?\n5. Bang vawt in, midangte taw Jeremiah in ahunbo sak ngawl ziam?\na. Nawnsan thusonna\nb. Ciamui vawt\nc. Summeet vawt\n6. TOPA in, Thupha thu tak nason le bang suak tu ci ziam?\na. Na maa pai tu\nb. A kam sang\nc. Na nuamsa tu\n7. Bang a nei ngawl natu TOPA in Jeremiah tungah sawl ziam?\nb. Khamh le ngun\nc. Zi le ta\n8. Akuate ii inn sungah tum ngawl natu TOPA in Jeremiah sawm ziam?\na. Canaan te\nb. Doai vei pa\nc. TOPA ii mite\n9. Jeremiah hunlai Israelte sia apu-apate sang in ___ zaw hi.\nb. hanciam ngawl\n10. Daan atawk ciang, TOPA tungah akhial hun lam ___ hi.\na. kihe ngawl\nc. pulaak uh\n11. TOPA in, Israelte apu apate ngam ah ___ tu ci hi.\na. thupha ka pia\nb. ka cia sa kik\nc. kong mangil bua\n12. TOPA in a vaangletna le abang sia minamte in ka he sak tu ci ziam?\na. A minthanna\nb. A thukhualna\nJudah Mite Thuak tu\n1Taciang TOPA in kei tungah, “Moses le Samuel ngangawn hi munah dingin ka tungah hesuak hong ngen hial zongh in, hi mihingte tungah hesuakna ka nei tuan bua tu hi. Amate tai sak vun; ka muna ah om sak heak vun. * 2Koi sungah pai tu khu ziam ci in amate in nang hong dongh uh le, keima in hi bang ka ci sia amate son in:\nPawlkhat sia natna taw thi tu in kisee a–\ntua mun sia amate pai natu mun ahi hi!\nA dangte sia ngal sungah thi tu in kisee a–\nPawlkhat sia pukthi in thi tu in kisee a–\nA dangte sia saltang a kipaipui tu in kisee a–\ntua mun sia amate pai natu mun ahi hi! *\n3Keima, TOPA in, a lau huai thu nam li amate tungah tung tu in ka khensat zo hi: Ngal sungah amate kithatlum tu hi; a luangte ui in\nkaikeak in; vacimte in ne tu a, a om laiteng ngamsate in ne tu hi. 4Hezekiah ii tapa Manasseh in Judah ngamah kumpi a sep laitak in\nJerusalem khua ah a sia a vawt thute hangin leitung mite theampo ka liinglawng sak tu hi,” hong ci hi. *\n“Jerusalem mite awng, akua in no hong hesuak tu ziam,\nakua in no hong khuangai pui tu ziam?\nNa om zia uh hong dongh tu in\nakua in hong ngak zo tu ziam?\n6Noma in kei nong nial zo uh a; nong nungngat zo uh hi,\nka thin uukna iip zo ngawl ka hikom\nka khut zalh in kong susia hi.\n7Ngamsung khuasim ah taangphaw bangin vui sungah note kong lawn hi.\nKa mite awng, note kong susia hi,\nNa ngitlo ngamtatnate uh\nna kheal ngawl uh hang komin na tate uh ka thatlum hi.\n8Tuipi hui ah sennealte sangin\nnote ngam sungah meingong tam zaw hi.\nNa tangvalte uh a khansan laitakin ka that a,\na nute in ka thuak sak hi.\nThakhat thu in amate tungah\nthin ngimna le launa ka theng sak hi.\n9A tapa salite ii a thi sat nupi nu sia\nsatham vei in butthi in a hu samh hi,\nama ii sun khuavak sia khuazing suak a,\nama sia maimawl in a thin na hi.\nNo sung pan a nungta laiteng\nna ngalte in kong thatlum sak tu hi.\n10A lungdam ngawl pa sia keima ka hi hi! Banghangin ka nu in leitung ah kei hong hing ziam? Ngam sungah mihing theampo taw kihau in thu kinial tu ka hi thong hi. Sum ka pukthaak bua a sum ka pu bua hi; tua hi napi ngual theampo in kei hong haamsiat veve hi. 11TOPA awng, nangma ii na pha takin ka seam bua a, ka ngalte in ngim nga a haksatna thuakin, a omlai takin amate taangin nangma tungah hesuakna ka nget sak bua ahile amate ii hong haamsiatnate theampo tangtung tahen. ( 12 Kuama in thik thiaktan zo ngawl hi, Saksang pan hong pai taungo taw kihel thik sia kuama in thiaktan zo ngawl hi.)\n13TOPA in keima tungah, “Ngamsung theampo ah khialna a vawt hu in amate daan pia tu in ka mite ii nei le lamh sum le paaite laak sak tu in ngalte ka puak tu hi. 14A thu a la a heak ngei ngawlna ngamah a ngalte ii na ka seam sak tu hi, banghangziam cile ka thin uukna sia meikuang taw ki bangin a tawntungin kuang tu hi, ” hong ci hi.\n15Tasia ciang keima in, “TOPA awng, he ni hi. Hong phawkin hong hu tan. Kei hong vawtsiate tungah phu hong la sak tan. Amate tungah na thin a uai le, amate ii kei hong thalup nop sia tangtung tu hi. Nangma hangin kei hong kiselno sia phawk in. 16Nangma in nong paupui\na na kammal theampo kong ngai hi. TOPA, Vaanglianbelpa, Pathian awng, keima in nangma aa ka hi a tua ahikom na kammalte in ka thin\nhong nuam sak a hong lungdam sak hi. 17Keima in midangte taw ciammui in nuamsa in ka hun ka zangh bua hi. Nong thupiak ka nitna in keima bek in ka om a thin uukna taw ka kidim hi. 18Banghang ngim thathuak lai khi ziam? Banghangin ka liammate kibawl thei ngawl\nziam? Banghangin dam ngawl tu ziam? Khuakhal sung luitui kang bangin thin kiam sak tu hong sawm ni ziam?” ka ci hi.\n19Hi thu taw kisai in TOPA in, “Nong heak kik ahile kong la kik tu a, ka naseampa na suak kik tu hi. Thu mannung ngawl po na son sangin thupha thu tak nei na son le, ka kamsang na suak kik tu hi, Nangin mipite kungah pai kul ngawlin, amate in nang kung hong zuan zaw tu uh hi. 20Hi mite tungah taungo ciitak taw a kivawt khua uumna dal taw kong kibang sak tu hi. Amate in nang hong sim uh hangin hong zo\nbatu hi. Nang hong dal tu le hong keamcing tu in nang taw kong om khawm tu hi. 21Mi ngilote le mi molngolte ii khut sung panin nang\nkong suatak tu hi. Keima, TOPA in ka ci zo hi,” ci in zo kik hi.\nJeremiah ii Nuntak zia TOPA Dei sakna\n1TOPA in hi bangin kei hong paupui leleau hi. 2“Hi bang munah zi nei heak in a ta la nei heak in. 3Hi munah a piang tate tung le a nu a pate ii tungah bang thupiang tu cisia na tungah kong son tu hi. 4Amate a lauhuai natna taw in thi tu uh hi, kuama in amate kaa ngawl tu a, phum ngawl tu hi. Amate ii luangte lei ah eaklei bangin kithu tu hi. Amate sia ngal sungah kithat tu a, ahibale ngilkial pukthi in thi tu hi, a luangte sia vacimte le ngamsate ii an hi tu hi.\n5“Mithi kaana inn sungah tum heak in. Kuama khuangai pui heak in. Ka mite sia thin nopna thupha ka pia nawn batu a, itna le hesuakna\nka nei nawn batu hi. 6Hi ngamah a hau le a zawngte thi tu uh a, kuama in amate phum ngawlin, kaa ngawl tu hi. A khuangaina a lak natu\nin kuama in ama le ama nam taw ki at ngawl tu a, a sam uh meet ngawl tu hi. 7A it khat a thi ciang heenepna in, kuama in ama tui le an\nneak pui ngawl tu hi. A pa le a nu a thite ngangawn kuama in khuangai pui ngawl tu hi.\n8“Anneak poai vawtna inn sungah tum heak in. Anne tuidawn tu in amate taw tokhawm heak in. 9Vaanglianbelpa TOPA Israelte ii Pathian\nKeima ii ka son tu thute ngai in. Ngual nopna awte, kipaakna le mopoai lungdamna awte ka thim sak tu hi. Hi lai ah om mihingte sia hi\nthupiang mu tu in nungta tu uh hi. *\n10“Hi thu teng amate tungah na son ciang, amate in, banghangin Keima in hi ngimna lian amate tungah theng sak khi ziam? A khialna bang ahi ziam? TOPA ih Pathian tungah bang khialna vawt ziam ci sia amate kidongh tu uh hi. 11Tasia ciang TOPA in hi bangin ci hi ci in amate tungah son in hong ci hi, ‘Na pu na pate in kei hong taisan in ngamdang pathiante ii na seamin bia uh hi. Amate in kei hong nusia in\nka thuhil nate ni ngawl uh hi. 12Ahihang no sia na pu na pate uh sangin sia zaw lai nu hi. Na vekpi in thinpui le mi ngilote na hi uh a, ka thu nong ni bua uh hi. 13Tua ahikom hi ngam panin note le na pu na pate ii heak ngei ngawlna ngamah kong notkeak tu hi. Tasia ciang tua munah a sun a zan in milim pathian dangte ii na na seam tu uh a, Keima in no kong hesuak batu hi.’ ”\nSaltanna pan Heak kikna\n14TOPA in, “Egypt ngam pan Israel mite a paipui a nungta Pathian ci in keima min taw mihingte a kiciam nawn ngawl hun hong theng tu hi. 15Amate in, saksang ngam pan le amate ka thethaangna ngamdang theampo panin Israel mite hong paipui a nungta Pathian ci in Keima min taw kiciam zaw tu uh hi. A pu a pate tungah ka piak sa amate ngamah ka cia sak kik tu hi. Keima TOPA in ka ci zo hi,” ci hi.\nHong tung tu Daan piakna\n16TOPA in, “Ngasa mante tam mama hong pai tu in ka vaitha tu a, hi mite ka man sak tu hi. Tua zawkciang savaite tam mama ka vaitha tu a, amate in muallian mualno tung theampo le suangte kilaklaw suanghawng sungah amate vai tu uh hi. 17Amate vawt theampo ka mu hi. Ka mai ah a kiseal bangma om ngawl hi; amate ii khialnate ka mu ngawl bangma om ngawl hi. 18Amate ii khialna le ngitlo nate hu in a zaa nii ka liau sak tu hi, banghangziam cile mithi luangte bang a nuntakna a nei ngawl milimte taw amate in ka ngam nin sak uh a, amate ii milim pathiante taw ka ngamsung dimh uh hi,” ci hi.\nJeremiah ii TOPA Muangin A Thungetna 19TOPA awng, nangma in kei hong dal a thahatna hong pia pa na hi hi; ka ngim nga laitakin nong hu hi. Leimong panin minam dangte nang kungah hong pai tu uh a, “Ka pu ka pate in pathian maan ngawl simngawl bangma dang nei ngawl hi, a nei uhte sia bangma kimang ngawl milimte bek ahi hi. 20Mihing khat in ama atu pathian vawt thei tu ziam? Vawt thei ngawl tu hi, a vawt thei a ahile, tuate in pathian tatak hi ngawl tu hi,” hong ci tu uh hi.\n21TOPA in, “Tua ahile tu le a tawntung atu in ka vaangletna le ka thahatna sia minamte in ka he sak tu a; amate in TOPA ka hi sia he tu uh hi, ” ci hi.


url: =Rom Laikhak 4 | Siantongluan.net\nRom Laikhak 4\nRom Laikhak 4 |\nTu-in eite pianna i pupi Abraham thu ngaihsun ni. Ama tunga thupiang hih bang ahi hi:\nAbraham in a sepna hangin amah tawh a kipawl dingin Pasian in sang hi leh Abraham in kisialhpih ding thu a nei ahi hi. Ahi zongin Pasian mai-ah Abraham a kisialhna ding bangmah thu omlo hi.\nBang hang hiam cih leh Lai Siangtho sungah, "Abraham in Pasian um a, tua a upna hangin Pasian in mihoihin a sang hi," ci-in kigelh hi.\nNa a sem mipa a sep thaman kipia hi. Tua a nasepna thaman pen a thalawhsa ahih manin piakkhongin kingaihsutsak lo hi.\nAhi zongin Pasian maipha ngahna dingin nasepna suangloin upna a suang mipa pen Pasian in mimawh kimlai midik hi, ci-in sang ahih manin, amah tawh a kipawl theihna dingin Pasian in tua mipa upna thupi san hi.\nTua ahih manin nasepna hang tawh hiloin Pasian in mi khat midikin a sanna hangin David in zong a lungdamna thu na gen a,\n"Pasian in a mawhnate maisakin a khialhnate a selcipsak mite thupha ngah ahi uh hi.\nTopa in a mawhnate a ciamtehsak loh mipa, thupha ngah ahi hi," a ci hi.\nDavid in a gen hih thupha pen vun ki-atte bek in ngahthei ahi hiam? Hilo hi; vun ki-atlote in zong ngahthei uh hi. Lai Siangtho in, "Abraham in Pasian um a, tua a upna hangin Pasian in mihoihin a sang hi," ci hi, ci-in i gen khinzo hi.\nHih mihoihin a san bang hun ahi hiam? Abraham a vun a ki-at ma ahi hiam, a ki-at zawh ahi hiam? A vun a ki-at khit hiloin a ki-at ma ahi hi.\nAbraham a vun a ki-at ma-in a upna hangin Pasian in mihoihin a sanna lahtelna dingin a vun a kinung-at ahi hi. Tua ahih manin vun a ki-atloh hangin a upna uh hangin mihoihin a kisang mite khempeuh-a dingin Abraham pen kha thu lamah pupi ahi hi.\nA vun a ki-at ma-in i pupi Abraham a upna hangin a gamtat mah bangin a gamta, a vun a ki-at mite-a dingin zong Abraham pen pupi mah ahi hi. Tua pen vun ki-at lelna hang hiloin upna hang ahi hi.\nAbraham leh a suan a khakte in leitung luah ding hi, ci-in Pasian in thu a ciamna pen Abraham in Thukham a zuihna hang hiloin, a upna hangin Pasian in mihoihin a sanna hang ahi hi.\nThukham zuihna hangin Pasian thuciamnate a kingah ding hi leh mite upna pen a kimanna omloin, Pasian thuciamnate zong a mawkna suak ding hi.\nThukham in Pasian hehna ding piangsak hi. Ahi zongin thukham om kei leh thukham zuilo cih zong om theilo hi.\nTua ahih manin Abraham suanlekhakte khempeuh tungah Pasian hehpihna piakkhong a suahtheihna dingin Thukham a zuite bek in ngah loin, Abraham up bangin a umte in zong a ngahtheihna dingun upna bulphuhin thuciamna kipia hi. Bang hang hiam cih leh Abraham pen kha thu lamah eite khempeuh pupi ahi hi.\nLai Siangtho sungah zong, "Minam tampite pupi dingin ka hong bawl khin hi," ci-in a kigelh hi. Tua hi a, bangmah a om nailopi a thupiakna tawh a omsak thei, a site a hingsak thei, Abraham in a up Pasian muhna-ah hih thuciamna kipin a kizang ahi hi.\nLai Siangtho sungah, "Na suanlekhakte aksi zahin tam ding hi," ci-in a kigelh mah bangin tua bang a piantheihna ding lametna a om nailopi mahin Abraham in umin lamen ahih manin minam tampite pupi a suak hi.\nAbraham kum za khat bang pha dektak ta a, a si dektak ta ahihna leh a zi Sarah a ciinna thute a theih hangin a upna kiam tuanlo hi.\nAmah in Pasian thuciamna muanlah dingin ngaihsunlo a, a upna khahsuah hetlo hi. A upna hangin thakhauh semsemin Pasian a phat hi.\nPasian in a thuciamsa tungsakzo taktak ding hi, ci-in a muang hi.\nTua ahih manin, "A upna pen hoihna-in Pasian in a sang hi," ci-in kigelh hi.\n"A upna pen hoihna-in kisang," ci-in a kigelh ciangin ama-a ding bekin a kigelh hilo hi.\nSihna panin i Topa Jesuh a hingsakpa a um eite khempeuh zong i upna hangin mihoihin hong kisang ding hi, ci-in eite-a dingin zong a kigelh ahi hi.\nEite mawhna hangin a si dingin Jesuh kipia a, Pasian tawh eite i kipawl theihna dingin kihingkik sak hi.\nTedim Lai Siangtho / Laibu: Rom Laikhak 4


url: =Bang masa sak ding? :: ZOMI DAILY\nposted on 29 July 2018 at 8:12 am Lomkholna: News, Paukhatsuan, Zomi\nAmun, ahun leh athu zui in i masak ding kibang lo hi. A kilawm lo a masak diklo a om ciang nuamlo bek thamlo in supna tampi piangsak thei hi.\nMimal vai nasepna ah mimal hamphatna, mimal lawhcinna, mimal tungtuanna, mimal gualzawhna… etc etc cihte masak ding ahi hi.\nPasian’ thu tawh kisai ahih ciang, Pasian’ minthanna ding, Pasian’ gam zaina ding, Pasian’ nasepna ading, Pasian’ min a kiphatna ding… Pasian…. Pasian.. masak ding ahi hi.\nTuabang mah in kipawlna nasepna ah kipawlna’ hamphatna ding, kipawlna’ masuan gualzawhna leh lawhcinna ding, kipawlna nasepna matutna ding, kipawlna… kipawlna.. masak ding ahi hi.\nMinam vai ah zong tuabang mah ahi hi. I masak ding pen Minam bup, Gambup ading hamphatna, lawhcinna, khantohna, gualzawhna, pilna leh nopsakna ah ki-khangkhanna … etc. etc.. i masak ding ahi hi.\nI masak ding masak lo in, ama’ mun ding a hilo, a diklo masakna om bek hilo, ong uanglua thei a, tua in nuamlo bek hilo supna tampi piangsak pahpah hi.\nPasian’ thu ah mi pawlkhat in Pasian sang a, ama’ mimal vai, mimal hamphatna ding leh mimal min le za cihpeuh ong masak luat uh ciang Pasian’ muhna genloh mihing’ muhna ah zong etlawm nawnlo thei peuhmah hi. Pasian’ thu ah bel thukhen ding Pasian ci ni.\nLeitung thu ah, kipawlna tawh mipi vai mapanna leh nasepnate ahi zong in, khua le tui, Minam leh Gamvai sai a mapanna leh nasepna mabante ah ahi zong in, mimal hamphatna ding, mimal min le za ding, angsung ding masakna in kilawm lo leh muh thadah huai bek hilo…. kipawlna, khua le tui leh gam le nam nakpitak supna ong tun hi.\nMimal nasepna lo buang mundang khempeuh ah huaihamna leh mimal angsung ading masak a mapanna khempeuh huathuai mahmah a muh thadah huai vaivai mahmah in, supna lianpi nangawn piangsak pahpah hi.\nI mapanna mun encian a, i masak ding bang hiam cih theihhuai hi. I huaihamna leh i kiphatsakna in ong amsak thei zel hi.\nHihna khempeuh ah mimal vai thupi asa luadente in mamal vai kan in bangmah buaipih kei zaw leh midangte, khua le tui leh gam le nam in noptuam lawh zawding, naaknuam zaw ding hi. I omna, i mapanna mun zui a i masak ding limtak ngaihsun pha mahmah ni. Pau Khat Suan\nPrevious: ZAM Thupuak :: 29 Jul 2018 (DHS interview ding kisamsam ta)\nNext: U.S Kumpi sungah panmun asang pen anei Zomi


url: =Global Buanli Family: Tulaai Leitung Thuthang tuamtuam updates September 15, 2013\nTulaai Leitung Thuthang tuamtuam updates September 15, 2013\nThupatna: Leitung piancil in Pasian in Adam nabawl in Adam alungleeng ahihman in Eve nabawl hi. Pasian thu mang uh hileh nuamtaka nungtading himah leh Mihing Pumpi I alaaizang teng ahi Gilpi thuaklahna hang in singgah nekha in Eden huanpan taaikhia uhhi.\nTuhun ciang in zong mihing te in ipumpi i imaailam alaaizang teng kibuaipih mahmah a ,zi deih baihna, Pasal deihbaihna , ann duh gilkialna,khamtheih guih theih duhna cihbang hamsatna tuamtuam kithuak ciat hi.\nLeitung gamtuamtuam te I et ciang in zong leitung bup in abuai pih penpen na mun in middle east ( leitung nisuahna laaizang teng ) hi leuleu in Buaina kipatna leh buaina apiangsak te zong hih gam te mah pan ahihi.\nMiddle East tawh kisai Nang bangcibang in na ngaih sun hiam aw\n· Kawlgam sung a minamkee khat ahi Karen minamte in 9/14/13 ni in Karen minam sung a thautawi kheempeuh leh Political party kheempeuh khat a kigawm a nasep theihnading in thukikupkhopna Ba-an khuapi ah nei uhhi.\n· Ongtungding September 28-30 ni sung Kawlgam Maw-la-myai khuapi ah Mon minam thautawi tengleh political party kheempeuh kimuhkhopna khawmpi khat bawlding ci in Mon minamte in 9/15/13 ni in taangkokhia uhhi.\n· Kawlgam Democracy makaaipi Daw Aung San Suu Kyi Forum 2000 khawmpi ah thugending in Czech gam Prague khuapi 9/13/13 ni in tungta a 9/14/13 pan 9/15/13 ni kibawlding Forum 2000 thugenpi ah pangding hi.\n· Kawlgam sung kawhtawng khuapi sung a om thong inn ah 9/14/13 ni in thongkia te in thong inn hongsim in taai sim uh a thoncing ten thau tawh nakaap ahihman in thongkia 1 si in 7 liam uhhi.\n· USA gam Colorado state sung tuma ni 5 laaipan kipan guahtam luatna haangi ni 9/15/13 ni dong mah tuicin tung ngekngek ahihman in mi 6 si ta in inn le lo lampi , Mawtaw te akipan adangtam pi kisia ahihman in mipi ci mawh mahmah hi.\n· Mexico gam Fresnillo khuapi a uk Mayor ding in teelna angah leh agualzo ahi Benjamin Medrano peen Gay ( akeu ) hi mah tase leh mipi in deih veve ahihman in 9/15/13 ni in mipi maai leh ulian te maai ah nasemding in ki-ap na neita hi.\n· Japan gam te in Gaalpi nihna zawh khangthak te ading in amasapeen Epsilon space rocket kici vaantung kahna khat 9/14/13 ni in gualzotak in khahkhia zo uhhi. HIh vaankahna peen thukan naseemdinghi a vantung ah tai 620 dong avaleengto ahihi.\n· Philippine gam Zamboanga khuapi sung ah Muslim singnuai mite leh gaalkaapte akikaapna pan kilemding in 9/13/13 ni in thukimna ngah uh a 9/14/13 nipan nasiatak kikaap kik uh ahihman in thukimna teng amawkna suak in kikaapna nasia to semsem hi. Philippine gaalkaap te genna ah Muslim gamnuai mi 50 bang kathat khinta uh a 40 kiim Kaman uh ci in 9/15/13 ni in genkhia uhhi.\n· Syria tual gaal daihna ding in Russia-US ten beelhei khia in Syria in gualzawhna ngah hi ci in Syria Minister khat in 9/15/13 ni in genkhia a Russia te tung ah lungdamci in lungdamna thu genkhia hi. Russia +US+ Syria te peen Syria te in a Chemical gaalvan kheempeuh 2014 kumlang pawl ah UN tekiang apkhinding cih thukimna anei uh ahihi. Thu kimna apalsat masasa thautang tawh kimuding cih thukimna ahihi.\nThuumna: Laaimal kikhialkha leh laaimal kilawmlo, ani ache akituaklo kha akipan kisapna tuamtuam aomkhaak aleh ngaihdambawm ah nongnakhiat sak un maw


url: =Mon 17th Jun '13, 4:33pm\nMon 17th Jun '13, 4:50pm\nMon 17th Jun '13, 6:00pm\nTue 18th Jun '13, 2:44am\nTue 18th Jun '13, 6:37am\nFri 21st Jun '13, 7:05am\nThu 27th Jun '13, 5:33am\nLast edited by Paul M; Thu 27th Jun '13, 7:17am. Reason: Seriously, give the broken record a rest.\nThu 27th Jun '13, 7:18am\nThu 27th Jun '13, 7:22am\nThu 27th Jun '13, 7:49am\nThu 27th Jun '13, 8:07am\nThu 27th Jun '13, 9:35am\nSun 30th Jun '13, 7:45am\nSun 30th Jun '13, 9:37am\nSun 30th Jun '13, 10:45am


url: =2015 kiteelpi adingin malep nasepna te enciankik :: ZOMI DAILY\n2015 kiteelpi adingin malep nasepna te enciankik\nposted on 28 August 2014 at 8:47 pm Lomkholna: News, Politics, TedimPost, Zomi\nTedim – August 21\nUnion Election Commission makaihna tawh In-ternational Foundation for Electoral Systems (IFES) sumsikin Tedim gam kumpi nasem tuamtuamte, CSO-te leh Biakna makaite pai khawmin Tedim Mangpi Zumah Pioneer Project kici 2015 Kiteelpi ciang a thu-man leh thudik om theihna ding pilsinsakna tawh kisai sepnasate etciankikna workshop khat August 21 ni-in nuamtak kinei thei hi.\nHih pilsinsakna program pen American mipite’ huhna tawh TSI leh Hornbill –te makai-in Myanmar gambup ah mun thum – Tedim (Chin State), Ah Lone (Yangon) leh Myitkyina (Kachin State) ah akinei hi a, hih kiteelpi malep nasepna khuapi thumte lakah Ted-im pen athangah huai pen khat hi, ci-in makaite in gen uh hi. Hih malep nasepna athupit diakna ah mipi lam pan suakta takin kihel theihna leh thusun theihna\nhun-pha ahi hi. Mimal kim in vote thupitna telcian a, anavak mipite hih theih nadingin hi bangin pilsinsakna akinei ahi hi, ci hi. Vote gu sim, behlap sim, mimal kizawhna om lopi a vote piak ding kihahsawlna leh kumpi nasem hih man a vote piak nading kivau khol cihte pen 2015\nciangin om nawn lo ding a, mimal kim in suakta tak leh lungnuam takin eima’ deih party zui-in vote piak ding ahi hi, cih pen “Free and Fair Election” thulupi sung pan ngimna ahi hi, cih thu election commission zum pan gen uh hi. Hih kigin kholhna nasepna hangin Tedim gam ah mipi 8614 in amau’ min leh matpongten diklote puah pha thei uh ahih manin sep taak mahmah hi, ci hi. Hih Workshop ah IFES panin Mr. James Meisenheimer le alawmte, TSI pan Director Sia Kapno le anaseppihte pawlkhat zong hong kihel thei uh hi.\nLaisim mipite kiang pan…\nDear Editor, Tedim khuapi sung Khualai veng a om ZO LENGTHE naipi tau phung tengah mi pawlkhat in zun pheng thak gawpgawp uh in kilawmlah sa peu-hmah ing. “Ganhingte’ zun thak nading…” cih lai khat na suang deda ding ka hia? Zo Lengthe akem kua a le?\nPa Ngul Mung\nPrevious: Zomi Youth Association Yangon ki phutta\nNext: New Delhi, India ah khualzinna ~ Rev. Lang Suan Thawn\nKa muhpak US Gamthu pawlkhat (18) ~ Awn Za Pau\nZomi Ngeina Khuado Malaysia thuthang azom #3


url: =Naungek khat utbangin aki lotgawp, peigawp laitak Video ki khahkhia :: ZOMI DAILY\nposted on 3 February 2019 at 11:51 pm Lomkholna: Malaysia, News, Sawltak, World\nMalaysia, Kuala Lumpur khuapisung ah gamdangmi khatin naungek a utbangbang in huihlak ah lawnto in aki mawlpih laitak Video ki khahkhia hi. Tua Video pen Zayl Chia Abdulla akici ii Facebook tungpanin aki khahkhia hi a, Second 90 khawngbek sawt hi.\nVideo sungah gamdangmi Caucasion pasal khatin naungek khat akhepan lenin a utbangbang in peigawp, huihlak ah lawntozel cihbangin cikziat huaitak in kimawlpih mawk hi. Hihbangin naungek akimawlpih pen amawk gamtat hilo a, Street Performance abawlkawm in sumngetna, sumzonna in anei kici sawnsawn hi.\nHih thupiang pen Kuala Lumpur, Changkat Bukit Bintang vengsung aom lamngei khatah thupiang ahihi. Tua naungek pen kha 6 bekbek phapan kici a, gamdangmi khualzinpa tawh bangci kinaina om cihpen kitheicianlo hi.\nHih Video akhahkhiapa in hihbangdan gamtatna pen naungek adingin lauhuailua mahmah hi. Banghang in Malaysia kumpi thunei te’n hihbang cikziat huai gamtatna te mipi muhdingin laksak ahiam? Hihbang gamtatna pen naupang bawlsiatna tawh kibangin, hih agamta te matkhiat huai, thusitna bawlhuai hi ci’n gelhkhia hi.\nFacebook thunei te’nzong hih Video pen kamukhin uhhi. Aki Delete nailohna ahangpen thunei te’n tua naungek ahotkhiat theihding lametna tawh akikoihlai hi ci’n gelh uhhi.\nHihbangdan in naungek utbangin lotgawp, veigawp pen Russia gamsung ah Legal takin kiphal cimawk hi. Pawlkhat in Baby Yoga ahih keileh Dynastic Gymnastics ci’n naupang kimawlpihna namkhat in ngaihsun in, ahoihlam in la uhhi.\nAhi zongin atamzaw in hihbangdan naungek utbangin lotgawp, peigawpna pen bawlsiatna namkhat hi ci’n mawhsak mahmah uhhi. Hih Video amukha atamzaw in hihbangin naungek abawlgawppa pen matkhiatding, thusitna bawlding vive in Comment gelhtek uhhi. Malaysia kumpi thunei te’n bang acih uhdiam? Sawltak #zomidaily\nNext: Makai ginalo ~ Lian Tuang\nSanginn susia kei in


url: =THE 10 BEST Kien Giang Province Food & Drink Tours - Tripadvisor\nKien Giang Province TourismKien Giang Province HotelsKien Giang Province Bed and BreakfastKien Giang Province PackagesFlights to Kien Giang ProvinceKien Giang Province RestaurantsKien Giang Province AttractionsKien Giang Province ShoppingKien Giang Province PicturesKien Giang Province MapKien Giang Province Guide\nKien Giang Province MotelsKien Giang Province HostelsKien Giang Province ResortsLuxury Hotels in Kien Giang ProvinceBusiness Hotels Kien Giang ProvinceKien Giang Province Beach HotelsSpa Resorts in Kien Giang ProvinceRomantic Hotels in Kien Giang ProvinceKien Giang Province Ski-In / Ski-Out HotelsFamily Hotels in Kien Giang ProvinceKien Giang Province Green HotelsCasinos in Kien Giang Province\nAccor Hotels in Kien Giang ProvinceVinpearl Hotels in Kien Giang ProvinceInterContinental (IHG) Hotels in Kien Giang ProvinceOYO Hotels in Kien Giang ProvinceMarriott Hotels in Kien Giang ProvinceMovenpick Hotels in Kien Giang ProvinceBest Western Hotels in Kien Giang ProvinceBest Western Premier Hotels in Kien Giang Province\nKien Giang Province Beach Spa ResortsKien Giang Province All Inclusive Beach HotelsKien Giang Province Beach Spa HotelsKien Giang Province Pet Friendly Beach HotelsKien Giang Province All Inclusive Family ResortsKien Giang Province Cheap Beach HotelsKien Giang Province 5 Star ResortsKien Giang Province Beach Suite HotelsKien Giang Province Cheap Pet Friendly HotelsKien Giang Province All Inclusive Spa Hotels\nFood & Drink Tours in Kien Giang Province\n11. Half-day PHU QUOC - EAST ISLAND DISCOVERY\n12. Phu Quoc Street Food Tour By Night\n13. PHU QUOC - PEARL ISLAND - 3D2N (White sand, blue ocean and you)\n14. Mekong Delta 3 day tour from HCM city to Phu Quoc Island / Phnom Penh\n15. Southern Phu Quoc Island Day Trip\n16. VietJeep - jeep tour for exploring the sunset and Phu Quoc by night.\n18. Enjoy Sunset & Night Squid Fishing( enjoy dinner)\n19. Good Morning Phu Quoc Trip\n21. Phu Quoc - Saigon 3 days trip on Mekong Eyes Cruise


url: =Tip Top Toppers Things: Remember Autumn?\nAlex Mason 21 November 2009 at 14:20\nDolly 21 November 2009 at 16:37\nSo elegant! :)xx\nJuls 24 November 2009 at 18:03


url: =Kumpi nasemte' khasum khang ta ding - TUNGZANG NEWS\nKumpi nasemte' khasum khang ta ding\nKawlgam kumpi in abeisa, tulaitak le mai lam hun ading sumbul 'Budget' geelna nei uh a, abeisa hun a galkap luite akipan kumpi nasem khempeuh khasum, thaman leh pahtawina kipiate akipan khasum khansakna ding vai thusunna nam (6) pen February 7,2012 ni a kibawl (Pyituh Hluttaw ) kikhopna ah Pyituh Hluttaw Chairman Thura U Shwe Man in thusunna(Agenda) khatin pulakkhia cih kiza hi.\nThura U Shwe Man i athusunna ah, " abeisa le tuni ciangciang kumpi Zum nasepna (Department) tuamtuam ah gam leh minam a ding kumpi nasemte in a khasum kham lo ahih manin, paulap tuamtuam zongin Niangtui man, laidal laikung man ding cihte akipan sumdon theihna lampi tuamtuam zongin, thumanlo a golhguk kipiaknate le a sim tham gamtat hoih lote kumpi nasemte sungah a om nawn lohna dingin, khasum akilawm khom khat piak ding kisam ahihna thu Pyituh Hluttaw Chairman Thura Shwe Man in gen hi.\nTua banah tha Sangsia/Siama te'n angah sun uh ahunval te ah laihilh(Tuition), Siavuan(Doctor),Siama(Nurse) te'n zong sun leh zan thuah in asep uh hang akhasum le athaman te akhamlohna hangin, a tawpna ah gamdang apai tampi mah om hi. Gamdang ah na a vasep uh hangin amau pilna,siamna tawh kituaklo aniamzaw mun (Post) nasepte bek sem veve uh ahihna thute pulakkhia hi.\nTua ahih manin, Kumpi nasepna (Department) tuamtuam pan nasem mite'n asepna mun ciat ah khasum khamin lungkim leh athangah theih nading uh ngaihsut huai hi. Tua mah bangin sangnaupang te'n asangkahna uh ah nop asaktheih nading, Galkap te'n zong galkap sungah thalawp takin gam le nam ading citaktak asepzawhna dingin khasum kician piak ding kisam cih thugen hi. Thaman le khasum, MO cihte akipan akilawmkhom piakna hangin in nasem te lawpsak leh thangahsak ahih manin, Khasum tawh kisai limtak ngaihsut sak pelmawh ding kisam ahihna thute gen khia hi. Pyituh Hluttaw Chairman Thura Shwe Man i thusunna thute Pyituh Hluttaw General Secretary U Saw Hla Tun leh Pyituh Hluttaw Judicial Committee member Daw Nan War te'n thukimpih pah uh ahih manin, Pyituh Hluttaw palai (Delegates) khempeuh in zong vekpi thukimpih pah uh hi. Tua ahih manin, Kawlgam kumpi nasem khempeuh khasum kikhangsak dingin Parliament ah kipsakna kinei ta cih thu kiza hi.\nTranslated: Pa Kham Khan Suan ( Tongsan Translator)


url: =Lungsim hoihte ading thupha om ~ Dong Mung :: ZOMI DAILY\nposted on 16 January 2019 at 9:51 pm Lomkholna: Dongmung, News\nNitak lam khuamial ding kuan in America gam Philadelphia khuapi kuamah guah le huih kithuah in nakpi tak a zuu a nung hi. Tua laitak in kum 70 gual a pha puteek khat le piteek khat hotel neu khat kiang hong tung uh a, amaute pen guah le huih hangin kawt gawp uh hi. Guah tui kawt piippiap kawmin tua Hotel neu Counter lamah hong pai phei uh hi. Tua ciangin Counter a om kum 25 gual tangvalno pa kiangah zan a giah theih nadingun a ngen uh hi.\nTua tangvalno pa in hih khuapi ah thugenna pawipi mun thum ah om ahih manin hotel room khempeuh dim khin ahihna thu zahtakna le kamnem takin a gen hi. ‘Tua bang ahih takin mundang ah pai mai nung ei,’ ci-in Puteekpa in gen in paikhiat a sawm uh hi. Tua ciangin tangvalno pa in amaute tawmkha na khawl lai un a cih kawmin hibangin a gen hi.\n“Pu le pi aw, a pualam ah huih lah nung, guah lah tam mahmah ahih manin lauhuai kha ding hi. Tua ahih manin ngaihsutna khat nei ing. Banghiam cih leh Hotel nunglam ah kei lupna room khat om hi. Hotel room danin bel nuam khol ken teh! Ahi zongin khualum sakna set zong om a, puanza zong om hi. Kei lah zintung a tam tawh tuzan ka room ah giak manlo ding ka hih manin giak mai un. Room sap piak kul lo hi,” ci-in a gen hi.\nPuteekpa in, “Hicih lel o… Lungdam ei,” ci-in Hotel pan paikhiat a sawm hi. Ahih hangin a pualam ah guah le huih khauhpai mahmah lai hi. Tua bangin guah le huih a khauhpai mahmah laitak ahih manin tangvalno pa alung nuam thei mahmah lo ahih manin, ama room ah a giah nadingun a genpih hi. Tangvalno pa in lah naak genpih, guah le huih lah naak nasiat lua ahih manin a tawpna ah puteekpa le a zi zong tangvalno pa room ah a giak mai uh hi.\nA zingsang ciangin puteekpa le a zi in tangvalno pa tungah a lungdamna thu uh koko kawmin Hotel pan paikhia dingin a kithawi ta uh hi. Kongkhak kiang a tun taktak ciangun Puteekpa in a gal panin Counter a om tangvalno pa kiangah, “Nang pen Hotel nasia mahmah khat ah Manager sem dingin kilawm hiteh! Ke’n nang adingin Hotel khat hong lamsak ning,” ci-in a gen hi. Tangvalno pa in, nuihmai kawmin a khut a lapsan hi.\nTua zawh kum nih khit ciangin tangvalno pa min tawh a Hotel vuah laikhak khat hong tung hi. Tua laikhak pen New York khuapi pan ahi hi. Tua laikhak pen a beisa kum nih lai a ama room a a giahsak Puteekte nupa tungpan ahihna thu zong a thei hi. Amaute nupa in New York khuapi ah a va hawh nadingin sapna a khakna thu uh zong a thei hi. Tua lai sungah New York akuan lam leh a ciah lam Vanleng Letmat ding nangawn a om pah hi.\nTua ciangin tangvalno pa in ama nasepna pan khuan ngen in New York Khuapi ah a va zin hi. Vanleng tual ah puteekpa’n a na dawn hi. Tua ciangin New York khuapi sungah a paipih hi. Mun khat a tun uh ciangin Puteekpa in Motor hawlpa kiangah motor a khawlsak nading a gen hi. Motor tung pan hong tuak khia uh a, tangvalno pa khut ah len kawmin a thak liklek leh inn nasia mahmah khat ah a pai pih hi.\nKongkhak kianga kisuang laigual a muh ciangin hih innpi in Hotel khat ahi, cih thu tangvalno pa in thei a, lamdang sakna le thupisakna tawh a en kawikawi hi. Tua zawh tawmkha khit ciangin Puteekpa in tangvalno pa liangko beeng kawm keuhkeuh in maitai takin hibang in gen a:\n“Hih Hotel pen nang ma makaihna le ukna nuai ah om ding ka deih manin ka lam ahi hi. Ahi zongin inn lamna kum nih tak hong sawt kha mawk ei,” a ci hi.\nTangvalno pa in, “Pu aw… ahi theilo ding khawng mawk gen dah mai o,” a ci hi.\n“Kong ciamnuihna sa na hiam? Ka taktak aive… Hibang in a lian a thupi Hotel pen nang dan a, itna, deihsakna, lainatna lungsim a nei mite bek ii ukna le makaihna khut sungah ka koih nuam hi,” ci-in Puteekpa in nui luahluah kawmin tangvalno pa kiangah a gen hi.\nTua Puteekpa min in William Waldorf Astor hi-a, mihau mahmah khat ahi hi. Tu-a i gen Hotel pen America gam sunga Hotel hoihpen, tam man pen le thupipen Waldorf Astoria Hotel ahi hi. Tua Hotel ah a masa penpen Manager a sempa in den a i gengen Hotel neu a zin muak, counter a nasem George Charles Boldt ahi hi.\nLungsim hoihte ading na hoih om den hi.\nLainatna neite ading thupha om gige hi.\nNeupen pan zong a lianpen kisuak thei lua ahi.\nDinmun gina kei phial mah taleh lungsim gina peuhleh thupha om lel hi.\nItna in itna mah hong ngahsak kik a, lainatna in lainatna mah hong ngahsak kik hi.\nHehpih theihna lungtang in ei adinigin I gualzawhna kalpi khat na hi thei hi.\nLungdam, Dong Mung (January 15, 2019)\nPrevious: Mihing Khuakciimna IQ Leh Lungsimhatna EQ\nNext: Khangthak le kum zalom 21 kantanna ~ Lian Tuang


url: =Thuthak tomkimcing Feb 14, 2014\nA. Satanic upna pawlpi pan mi 22 that nu kiman.\nKum 19 apha pan Miranda Barbour kici min nei USA nu in online pan Mr Troy LaFerrara ki ci min nei khat tawh ompih ding asappiak ding nakisam a, amah zong vapai hi. Mr Troy LaFerrara tawh omkhawm khit teh Mr Troy La Ferrara temtawh mun 20 dawt in si ahihi. Mrs Miranda Barbour pen Pennsylvania State sung ah om ahihi. Kiman khin zo hi a, thudong ten mibangzah nathat khin hiam acih leh 22 pha ci ziau ahihi cihi. Tu in gilbem om ding thu khenna ngak in om ta ahihi.\nB. Rakhine gam ah Kamaan minam te zong Nampi in din sawm.\nRakhine gamsung ah om Kamaan minam teng zong namke mawkmawk ding in ut sawm lo uh a, Taiyintaa , (Kamaan taiyinta) cih ding in min kaih khopna nei ta uh ahihi. Tua man in Kamaan minam makai te sung pan kumpi Tein Sein tung ah 14 Feb 2014 ni in ngetna laipia zo ahihi cihi.\nC. Britain galkap numei 200 val naugil nei.\nAfganistan gam ah gamkuan Britain galkap 202 in nau gilnei uh ahih man in Patau daak sat in naugilnei galkap numei teng Britain gam ah puak uh ahihi cihi. Naugil nei te lak ah mikang minam 99 leh Iraq minam 102 kihel ahihi cih dailymail pan phuang khia hi.\nD. Yangon ah Buhtang mankhang.\nKhal an hong tun kik masiahsiah Yangon ah buhtang man khang ding ahihi cih buhtangzuak tawh khuasa sum zong ten gen khia ahihi. Tulaitak lian in buhtang pyi khat kyats300' 10% bang man kahta ahihi cihi. Buhtang lakna mun te ah buhtang te lokho te'n zuak nawn lo in khingdai pian ahihman in buhtang lomlak te in antang man akhan sak ahihi cih mipi tungpan kithei khia ahihi.\nE. Mandaly ah siahpia mimal 44892 bek pha.\nKawlgam sung ah sumbawl na amanlang suah leh tumh kizopna khuapi Mandaly ah mimal Sang 60 val om na sumbawl te sung pan kumpi tung ah Siahpia sumbawl mimal 44892 bek kipha ahihi cih Mandaly region Mangputal U Yeemin in Siahpiakvai thugen na Febuary 14 in gen khia ahihi.\nF. Mr . Ojea Quintana leh KIA makai pi te kimuhna nei.\nFebbuary 13 pan 19 ni dong Kawlgam sung ah thu tuamtuam a hong kan ding UN palai Mr Ojea Quitana Zanni Feb 16 in Kachin khuapi Myitina va zin a, Kachin gamuk makai pite tawh mu thei ahihi. Tua khit KIA phualpi Laiza khuapi ah KIA makai teng tawh kimuh na leh holimna neih uh ahihi. Gam thu vai in kilemna masuan aneih laitak ahih na thu KIA lampan in gen khia ahihi cih thuthang te ah gelh khia hi.


url: =Home -> services -> paan-wala -> delhi\nLevish Pan, Delhi\nVishal Pan, Delhi\nYamu's Panchayat, Delhi\nShukla Pan Palace, Delhi\nItems and Services advertised: Shukla Pan Palace in Connaught Place has a wide scop...\nGK Prince Paan, Delhi\nBanarasi Pan & Stalls.., Delhi\nPaan Talks, Delhi\nHori Lal Paan, Delhi\nBhandari Paan, Delhi\nChaurasia Paan Palace.., Delhi\nHariom Paan Bhandar, Delhi\nDeepak Paan, Delhi\nShukla PAN bhandar, Delhi\nD Paan Junction, Delhi\nPujan paan palace, Delhi\nS .N. Pandey & Sons, Delhi\nThe Paan Hookah Loung.., Delhi\nItems and Services advertised: The Paan and Hookah Lounge in Uttam Nagar West has a...\nS .N. Pandey _ Sons, Delhi\nRakesh Stationary, Delhi


url: =Hau Giang Information, hau Giang In VietNam | Vietnam Cheap Tours\nArea: 1,601.1 sq. km.\nPopulation: 756.7 thousand habitants (April 2009)\nCapital: Vi Thanh City\n– Town: Nga Bay\n– Districts: Phung Hiep, Vi Thuy, Long My, Chau Thanh and Chau Thanh A.


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Files by subject ✖Remove constraint Subject: Files by subject Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names McKee, Michael ✖Remove constraint Names: McKee, Michael Names Rent Stabilization Association of New York City ✖Remove constraint Names: Rent Stabilization Association of New York City


url: =Push Him Or Cut Him? - Page 4 - WrestleZone Forums\nSend a private message to headake151\nFind all posts by headake151\nOriginally Posted by headake151\nLast edited by etw2007 : 09-16-2007 at 04:18 PM.\nOriginally Posted by kenchoe\nFind all posts by Ratedt\nKyle Orton Legend Killer\nOriginally Posted by leewallace13\nVisit Freedom 35's homepage!\nFind all posts by Freedom 35\nSend a private message to ImpactPlayer27\nFind all posts by ImpactPlayer27


url: =Rom Laikhak 15 | Siantongluan.net\nRom Laikhak 15\nRom Laikhak 15 |\nUpna lamah a thahat eite in upna zawngkhalte ginatlohna i thuakpih ding kilawm hi; eima ut bangin i gamta kei ding hi.\nMidangte a upna uh hong khangin, mihoih hong suahtheihna dingun i gamta ciat ding hi.\nBang hang hiam cih leh Khrih zong ama nopsak theihna dingin gamtalo zaw hi. Lai Siangtho sungah, "Note hong kisimmawhna thute kei tungah hong tu hi," ci-in a kigelh hi.\nLai Siangtho sungah a om thu khempeuh pen eite hilhna ding, eite in lametna nei-in i thuakzawhna ding, leh i thahat theihna dingin a kigelh ahi hi.\nNote in lungsim kikhatin i Topa Jesuh Khrih Pa ahi Pasian na phatkhawm theihna dingun Pasian in thuakzawhna leh thahatna hong pia hen la, Jesuh Khrih deihna bangin gamta-in khatlekhat kithutuak takin hong omsak ta hen.\nTua ahih ciangin Khrih in note hong san mah bangin midangte in Pasian a phattheihna dingun note khatlekhat na kisang un.\nHih banga kong genna pen, Pasian thuman hi, ci-in a kilatna dingin pupite tungah Pasian thuciamna a tungsak dingin, Jew mite hoihna ding,\nleh Gentail mite in zong ama hehpihna hangin Pasian a phattheihna dingun Khrih a hong paina hang ahi hi. Bang hang hiam cih leh Lai Siangtho sungah, "Tua ahih ciangin Gentail mite lakah ka lungdamna nang tungah ka hong ko ding a, nangma min phatna late ka sa ding hi," cihna leh\ntua ciangin, "Gentail mite aw, ama mite tawh lungdam khawm un," cihna leh\ntua ciangin, "Gentail mi khempeuh aw, Topa phat un; mi khempeuh aw, amah phat un," cihna leh\ntua ciangin Isaiah in, "Jessi suante khat hong khang ding a, Gentail mite a uk dingin milian hong suak ding a, ama hangin Gentail mite in lamet lungmuanna nei ding uh hi," cihnate a kigelh hi.\nKha Siangtho huhna tawh note lametna a khan semsem theihna dingin, lametna a hong piathei Pasian in, amah na upna uh hangin lungdamna leh nopsakna tawh note hong kidimsak ta hen.\nThu upna sungah sanggamte aw, note mihoih hi-in, bangci gamtat ding cih thei-in, khatlekhat zong a kihilhthei dingin kong muang mahmah hi.\nAhi zongin hih kong laikhakna sungah note phawkkik dingin thu ka hong genna pawlkhatte-ah kong telkheh mahmah hi. Tua bangin ka hong telkhehna thu pen,\nGentail mite tungah na a sem dingin Khrih Jesuh sawltak hih theihna ding hamphatna lianpi Pasian in kei a hong piakna hang ahi hi. Gentail mite pen Kha Siangtho in Pasian tungah a piak, ama santheih biakpiaknate a suahtheihna dingin Pasian kiang panin a hong pai Lungdamna Thu ka hilhna-ah siampi bangin na ka sem hi.\nTua ahih manin Khrih tawh kikopin Pasian-a ding na ka sepna-ah kei ka kisathei mahmah hi.\nKha Siangtho vangliatna tawh lim leh na lamdangte zangin, Gentail mite in Pasian thu a zuihtheihna dingun Khrih in ka thatang leh ka kam ka muk a zatna thute bekah hangtakin genin ka telkheh ding hi. Tua ahih manin Jerusalem khua panin Illyrikam gam ciangdong ka zinna khempeuhah Jesuh Khrih hangin Lungdamna Thu ka hilh khinzo hi.\nA tawntungin keima tup thu in: Mi khatpeuh in a patsa nasep maban, oltakin zomin a sem mi ka suahkhak lohna dingin Khrih thu a kizak ngei nailohna munte bekah Lungdamna Thu hilh ding keima utna ahi hi.\nLai Siangtho sungah zong, "Ama thu a kigen ngei nailohna mite in mu ding uh a, ama thu a za ngei nailote in teltheih ding uh hi," na kici hi.\nNote kiangah ka hong paipak theihlohna pen tu-a kong genna thu hang ahi hi.\nAhi zongin hih gam kiimtenga ka nasepna man khinta ing a, note tawh ka kimuhnop zong kum tampi tak pha khinta ahih manin,\ntu-in note tawh kimu theita dingin ka kilamen hi. Spain gam ka paikawmin note kiang ka hong nawk nuam a, note tawh tawlkhat i kikholh khit ciangin Spain gam ka paina dingah nong huh ding uh ka ut hi.\nAhi zongin tu laitakin ahih leh Jerusalem khua-a Pasian mite a kihuhna a puak dingin ka va pai masa ding hi.\nBang hang hiam cih leh Masedonia gam leh Grik gamsunga om pawlpite in Jerusalem khua-a om Pasian mi a zawngte huhna dingin sum piakding amau thu-in a vaihawmtawm uh hi.\nHih pen amau ngaihsut tawmna tawh lawptakin a huh uh ahi hi. A taktakin ci lehang hih mizawngte a huh dingun a kilawm mah ahi hi. Bang hang hiam cih leh Jew mite in kha thu tawh kisai nate Gentail mite hawm uh ahih manin Gentail mite in zong leitung nate tawh Jew mite a huh dingun a kilawm khat ahi hi.\nAmaute-a dingin a kikaikhawm hih sumte a cingin amaute tungah apin, hih nasep ka man khit ciangin Spain gam manawh dingin ka hong paikhia ding a, note kiangah kong baang ding hi.\nNote kiang ka hong tun ciangin Khrih kiang panin thupha tampi tak ka hong puakding lamtak ka thei hi.\nLawmte aw, kei-a dingin Pasian kiangah thu na hong ngetsakna dingun i Topa Jesuh Khrih i upna hang leh Kha Siangtho in a hong piak itna tawh a hong thum ka hi hi.\nJudea gamsunga a om thu umlo mite in kei hong gimsakkhak lohna ding leh Jerusalem khua-a a om Pasian mite-a dingin nasepnate lungdam takin a hong santheihna dingun thu hong ngetsak un.\nTua bangin thu hong ngetsak le uh cin, Pasian deihna ahih nak leh note kiangah lungdam takin ka hong tung ding a, note tawh nuamtakin i kimu ding hi.\nNopsakna a hong pia Pasian in note khempeuh hong ompih ta hen. Amen.\nTedim Lai Siangtho / Laibu: Rom Laikhak 15


url: =Pu Buansingte leh Suante Kalzaang pan Saizaang, Kap- tel, Muallum, Thalmual khuas at dongin kithuah khawm uh hi. Thalmual khua sat Pu Thual Suan’ le Pu Hong Chin Thalmual ah teeng khawm hi. Hun khat ciangin Pu Hong Chin, (Mizo) gamah peem in a suan le khakte lakpan mi tampi in a theih kim pen, Rev. Khup Za Go te ahi hi.\nThalmual khua gal-ah Thual Suan’ lozaang kici,tu dongin kimu thei lai hi. Thalmual-ah kum 3 sung khawhsa-a tun khit ciangin, a Sanggamte in Keizaang khua-ah na la uh a, tuni dongin Pu Thual Suan’ i suan le khakte, Keizaang(Cingpilot) khua-ah teeng uh hi.\nSuante beh Pu Suan Zong’ suan le khak\nSuante, a tu,\nPu Suan Zong sung pan,\nPu On Lam, a ta, Kip Thual\nPu Kip Thual, a ta, Thual Suan\nPu Thual Suan’ tate: Pa Thual Khaw Zam Pa Lam Suang\nPa On Khat Thawng\nPa Ngo Zam\nPu Hum Awn in Keizaang khua-a kip khit ciangin, Thalmual khuasat lak a kihel Pu Thual Suan’ Keizaang(Cingpilot)ah na sam hi.\nThang Mang, Keizaang, Kalaymyo\nPrevious Post: « Kaptel gam leinading Falam ukpi Cun Bik in akalh teng\nNext Post: Khuasung Nuntakzia, Beh, Biakna, kizopna Lampi te »


url: =Update: Pamaih luazen sicia maw naunau San Hoih (kum 1 leh kha 10) :: ZOMI DAILY\nposted on 18 August 2016 at 7:39 am Lomkholna: Dahpihna, News, Sawltak, Zomi\nA pa te na sep akuan kal in a nu leh naunau Sian Hoih tawh a u Lia San Zuun tawh puansawp akeu la dingin Apt zum nuai ah pai uhhi. A paina lampi uh pen innkiim ah mihing lampaina dingin aki bawl taih tungah anu tawh khut ki lenin a pai ahihi.\nMidang khat in tua ngei ah back lamin mawtaw parking sa in akoih hi aa, tuapa khualak vaknuam in apai khiat ding hi aa, a mailam paina dingah koih khalo in a nung lam ah koih kha citciat hi. A nu Geel Cing zong Mawtaw nuai ah om in a khuk leh atong liam hi. Zato bel lum kei. Naunau bel a pei in alu sukha hi. A pumpi dang bangmah cilo hi.\nA taikha pa ten Zato na puak pah uh aa, a taih khapa zong Palik te khut sungah om pah hi.\nAppointment huang sungah lamkan khilh hilo hi. Zani San Hoih pa(Pu Muang)in mipi mai ah a kamgenna ah,\n” Khatvei leh Nisa zel, khat veileh Guahzu zel Mihing te vaihawmna hi hetlo Pasian bek in vaihawm thei”,\nacih in dahna khitui tampi hong nulsak mahmah hi. Pasian khut sung bek ah aom mihingte ihihlam hong phawksak semsemin Pasian upna ah picing leh etteh tak pasal pha aneih Lia San Hoih hamphasa mahmah ing.\nUSA Portland ah ih sanggam Peter Lianpi leh Sia Tua Tuang te’n Motor Accident tawh hong nusia\nSingapore ah Nu Piang Ngaih Don hongki thahlupsak\nUSA Indianapolis ah Pa Pau Thual in tuikia in hongnusia\nIndia Champhai Ngur khua ahzong Nu Don Sian Muang leh atanu kum 4 te mencim in hongnusia\nCina in zato leh innzang pan hongnusia zong leitung muntuamtuam ah kiza kawikawi\nTu’n USA Nashville ah naupangno kum 1 leh kha 10 bekbek aphapan San Hoih mawtaw in hong gawilupsak leuleu. Dahna bekbek, dahna bekbek khatkhitkhat Zomi sungah hongki behlaptoto. Abangcimawk ahidiam, Topa adamlai na Zomi te hongkem inmaw… ZD Sawltak #zomidaily\nSan Hoih aw… hong it ung.. Hong ngai ung\nKa neutung a ki pan tuni dong ka lawm it lah ahi, ka pu lah ahi Pu Go Suan Muang leh Nu Geel Cing te tanu neu pen Lia Siang San Hoih kumkhat leh khasawm in aom na uh apt ah midang khat mawtaw parking ah nung kin in gawikha aa, a Nu tawh aki len hi-in a Nu mawtaw nung pei ki kal ah om in ata nu Lia Siang San Hoih pen anung pei-in gawi kha in hong nusia hi….cihthu ka na sep annek khawl laitak Viber ah ka sim khakteh anne thei nawnlo in ka makaite tung vuah phalna ngen in ka ciah vingveng hi.\n14 August 2016 Sunday ni ki khopna ah ka mai mah uh tu uh aa, ka naupangte tawh tukhawm holim khawmin Pasian a phat khopna te uh ka mit ah hong luai vangh vangh in cihna ding theilo in ka mawtaw sungah tawlkhat ka omcip hi. Dahna khitui nul khitteh lungsim thungenngen in Zato ah ka delh suak aa, Zato ah ki lut thei nawnlo hi. Tua panin a inn vuah ka pai suak aa, a pu Muang te nupa Zato ah om lai-in ko tanau teng leh, khuapih, minampih, pawlpi mi…akua maciat tawh ka om uhhi.\nKa zanmang mawleh ka cih hun tamveipi hong tung hi. Zanmang hi takpi leh utsam ing ei maw Topa ka cici aa, hun leh ni te hong kaidang veve hi. Pu Muangte inn ah ka pai pahpah uh aa, naupang teng bang nuam kisa in om uhhi. San Hoih…in…hih bangin hong nusiat tak ciang Pasian thu ka uplam phawk kha kiklo hileng dahna meiipi in hong tuamcip den ding na hi gige hi.\nPa : Go Suan Muang\nNu : Thang Geel Cing\nNaunau RIP: Lia Siang San Hoih\nBeh : Suante\nPawlpi : Zomi Pentecostal Church\nSihna : Nashville TN USA\nMihing nuntakna hong bawlpa in ama kiangah hong lak kik hun a cin ciangin ei te tawh Pasian min phat in mel ki muh kik hun hong omsak pelhmawh ding hi cihtawh ki hehnep hun ka la hi. Zeisu khut sungah nuamsa in na om in maw San Hoih..\nHong it leh hong ngai ngeungeu…\nNa u Michael te innkuan\n(Thawn Tuang, Nuam Ngai, U Michael Kham, U Liim Nuam, Deih Kap)\nFrom: Thang Thawn Tuang’ FB\nPrevious: Khasia kei ni. Kuabawl hikei, eima’ bawl hi ~ Pau Khat Suan\nNext: America leh Australia Kidanna (Distinction) ~ Pa Go Lian Kap


url: =ETLAWM MUALKUAM ZOGAM NUAM: Fwd: KUM 3 THONG KIA DINGIN THUKHEN\nFwd: KUM 3 THONG KIA DINGIN THUKHEN\nA beisa kum 4 lai in US atung i sanggamnu Nunu Sung (Kum 25) in kamsiatna / kikepkhialhna hang tawh lawmta (Zawlta) a neih khakna tawh kisai thubuaina hangin US Thuneite in kum 3 sung Thong kia dingin thukhenna nei uh cih kiza hi.\nKum thum thong tang dingin thukhente in a pulak khit ciangin Nunu Sung in nung kum aa asimtham-a suakin a paih atano deihkik peuhmah hi. Kawlgam pan gambel ong pai Nunu Sung paih nau pen kha 16 pha khin ta-a zato nasemte in kem uh a, amin Joshua phuah uhi. Kumpi sitnite in a ta ii nu hihna pan atatsat nading ciang dong thu zonglo dingin thukim uhi.\nSung in abeisa Aug 2009 akipan Nipi kaal simin atapa kiang a hawh theihna ding thu kipia hi. Sung in ka khia mah hi ( Khial hi'ng) cih kithei-a thong tang ding a thukim manin US ah om suak thei ding bekthamlo in a tapa tawh kizomkik thei suak hi. Sung pen Armahkhan a ngah ma-in thong sungah kum khat val tang kha hamtang ding ahi hi. A thongtan sung a ta tawh akimuh theih ding bel kician nailo ci hi. Thukhen zum sungah khitui naptui tawh thukhen mangte thukhenna ngai-in " khial mah ing " ci'n khamphen tungtawnin pulakkhia hi.\nTuma kum 4 lai in US tunga Texas ah a om laitakin naupai (gai) ahimanin Feb 2009 in Wheaton ah kituah(piang)a a tanaute tawh omkhawm hi. A hi zongin a ompih innteekte kiangah a gai lam genlo hi. Nau asuah ding ciangin a omna apartment panin nai tam khomkhat mah mang dildel-a, a inntekte kiang lamsiau va pai ning ci'n gen hi. Jun 12, 2009 ciangin a inntekte in Sung ong tungkiklo ahimanin palikte kiang zaksak uhi-a, ahizong palikte in tua apartment sung mah ah Sung mu uhi.\nPalikte in Sung kiangah thu a dot laitak mahun a innvengte khat in a inn gei-a sawlbuk nuai-a akap keukeu Sung ii nau suaktung aguaktang in alam ( nau inn) tawh om laipi-in mu uhi. A pat lamin Sung in nial thapai hi mah leh a tawpna lamah im zo nawn loin nau suak tung pen ama mah ahih lam genkhia hi.\nSource by - Chicago Sun-Times